**f. 76r**

Sche dede þe comandawndment of owr lord & telde hir co*n*fesso*wr* •

lich as sche felt / & it fel in trewth as sche felt / Sche cryed no

mor aft*yr* so lowde ne on þ*at* man*er* as sche had don be forn / but

sche sobbyd wondirly aftyr & wept as sor as eu*yr* sche dede

be forn su*m*tyme lowde & su*m*tyme stille / as god wolde me//

sur it hys selfe •/ þa*n* meche pepil leuyd þ*at* sche durst no leng*ar*

cryen for þe good frer p*re*chyd so a geyn hir / & wold not suffyr

hir in no man*er* •/ þa*n* þei heldyn hym an holy man / & hir a

fals feynyd ypocrite / & as su*m*me spoke euyl of hir a forn

for sche cryed •/ so su*m* spoke now euyl of hir for sche cryid not /

& so slawndir & bodily angwisch fel to hir on eu*er*y syde /

& al was encresyng of hir gostly comfort • Tha*n* owr m*er*cy//

ful lord seyd vn to hys vnworthy s*er*uawnt / Dowt*yr* I must

nedys co*m*fortyn þe / for now þ*u* hast þ*e* ryth wey to heuyn /

[ be þis wey cam I to heuyn & alle my disciplys •• ffor now

þ*u* xalt knowe þ*e* bett*yr* what sorwe & schame I suffyrd for

thy lofe • And þ*u* schalt haue þ*e* mor co*m*passyon • whan þu thyn//

kyst on my passyon • Dowt*yr* I haue telde þ*e* many tymys

þ*at* þe frer schulde seyn euyl of þe / þ*er*for I warne þ*e* þ*at* þ*u*

telle hym not of þ*e* p*re*uy cownsel whech I haue schewyd to

þ*e* / for I wille not þat he here it of thy mowth • And dowt*yr*

I telle þ*e* forsoþ*e* he xal be chastiȝed scharply / as hys name

is now / it xal ben throwyn down / & þin schal ben reysed

up / & I xal makyn as many men to lofe þ*e* for my lofe /

as han despisyd þ*e* for my lofe / Dowt*yr* þu xalt be in cherch

whan he xal be w*yth* owtyn • In þ*i*s chirche þ*u* hast suffyrd

meche schame & rep*re*fe for þe ȝyft*ys* þ*at* I halle ȝouyn þ*e* /

& for þ*e* g*ra*ce & goodnes þ*at* I haue wrowt in þe • And þ*er*fore

in þ*i*s cherche & in þ*i*s place I xal ben worschepyd in þ*e* /

Many a man & woman xal seyn • it is wel sene þ*at* god //

louyd hir wel • Dowt*y*r I xal werkyn so mech g*ra*ce for þ*e* • þ*at*

al þe werld xal wondryn & m*er*ueylyn of my goodnes •7 :~

Than þ*e* sayd creatur seyd vn to owr lord w*yth* gret reu*er*ens

I am not worthy þ*at* þ*u* xuldist schewyn sweche g*ra*ce for me //

**f. 76v**

lord it is a now to me þ*at* þ*u* safe my sowle fro endles dampnacyon

be þ*i* gret m*er*cy / It is my worschep dowt*yr* þat I xal do And þ*er*fore

I wil þ*at* þ*u* haue no wyl but my wyl / þ*e* lesse p*ri*se þ*at* þ*u* settyst be

thy selfe / þ*e* mor p*ri*se set I be þ*e* & þ*e* bett*yr* wil I louyn þ*e* / Dowt*yr*

loke þ*u* haue no sorwe for erdly good / I haue a sayd þe in po//

u*er*te & I haue chastiȝed þ*e* as I wole my selfe / boþ*e* w*yth*inne forth

in þi sowle & w*yth* owte forth thorw slawndyr of þ*e* pepil •7/

[ lo dowt*yr* I haue grawntyd þe þ*i*n owyn desyr for þ*u* xuldist

non oþ*er* p*ur*gatory han / but in þ*i*s werld only /• Dowt*yr* þ*u* seyst

oftyn to me in þi mende • þ*at* Riche men han gret cawse to

louyn me wel / & þ*u* seyst ryth soth / for þ*u* seyst / I haue ȝouyn

hem meche good wher w*yth* þei may s*er*uyn me & louyn me

but good dowt*yr* • I p*re*y þe loue þ*u* me w*yth* al thyn hert / & I xal

ȝeuyn þ*e* good a now to louyn me w*yth* / for heuyn & erde xulde

raþ*ar* faylyn •’ þa*n* I xulde faylyn þe And ȝyf oþ*er* men faylyn

þ*u* xalt not faylyn And thow alle thy frend*ys* forsake þe •’ I

xal neu*yr* forsakyn þ*e* / þ*u* madist me onys stiward of þ*i*n

howsholde / & executor of alle thy good werk*ys* / & I xal be

a trewe styward & a trewe executor vn to þ*e* fulfillyng

of al þ*i* wil & al thy desyr • And I xal ordeyn for þ*e* dowt*yr*

as for myn owyn modyr & as for myn owyn wyfe .;.

**T**he creatur seyd vn to hir lord crist Ih*es*u A blisful

lord I wolde I knew wher in I myth best loue þ*e* &

plesyn þ*e* / & þ*at* my loue wer as swet to þ*e* as me thyn//

kyth þ*at* thy loue is vn to me • Tha*n* owr swete lord Ih*esu* c*rist*

answeryng hys creatur • seyd • Dowt*yr* / ȝyf þ*u* knew how swet

thy loue is vn to me þ*u* schuldist neu*yr* do oþ*er* thyng but lo//

vyn me w*yth* al thyn hert And þ*er*for beleue wel dowt*yr* þ*at* my

lofe is not so swet to þ*e* / as thy lofe is to me •• Dowt*yr* þ*u* kno//

wist not how meche I lofe þ*e* / for it may not be knowyn

in þ*i*s werld how meche it is / ne be felt as it is / for þ*u* schul//

dist faylyn & brestyn & neu*yr* enduryn it / for þ*e* ioye þ*at* þ*u* //

schuldist fele & þ*er*for I mesur it as I wil to þi most ese

& co*m*fort /• but dowt*yr* þ*u* xalt wel knowyn in an oþ*er* worlde //

**f. 77r**

how meche I louyd þ*e* in erde / for þ*er* þ*u* schalt han gret cawse to

thankyn me • þ*er* þ*u* schalt se w*yth*owtyn ende eu*er*y good day þ*at* eu*yr* I

ȝaf þe in erth of co*n*templacyon / of deuocyon / & of al þ*e* gret

charite þ*at* I haue ȝouyn to þ*e* / to þe p*ro*fyte of thyn euyn cristen /

/ for þ*i*s schal be thy mete whan þ*u* comyst hom in to heuyn •’

/ þ*er* is no clerk in al þ*i*s world þ*at* can dowt*yr* leryn þ*e* bett*yr* þan I

can do • And ȝyf þ*u* wilt be buxom to my wyl / I schal be buxom

to thy wil / Wher is a bett*yr* ^ token charite of lofe ^ þa*n* to wepyn for

þ*i* lord*ys* lofe •/ þ*u* wost wel dowt*yr* þ*at* þe deuyl hath no charite /

/ for he is ful wroth w*yth* þ*e* & he myth owt hurtyn þ*e* / but he

xal not deryn þ*e* saf a lityl in þ*i*s world / for to makyn þe

afeerd / su*m* tyme þ*at* þ*u* schuldist p*re*yn þ*e* myghtilier to me for

g*ra*ce & steryn thy charite þ*e* mor to me ward • Ther is no

clerk can spekyn a ȝens þ*e* lyfe whech I teche þ*e* / & ȝyf he

do •/ he is not godd*ys* clerk / he is þ*e* deuelys clerk / I telle þ*e*

ryth forsoþ*e* / þ*at* þ*er* is no ma*n* in þ*i*s world ȝyf he wolde suf//

fyr as meche despite for my lofe wilfully as þ*u* hast don /

& cleuyn as sor vn to me / not willyng / for any thyng / þ*at*

may be do er seyd a ȝen hym forsakyn me / but I xal far

ryth fayr w*yth* hym / & be ryth g*ra*cyowse vn to hym bothyn

in þ*i*s worlde & in þ*e* oþ*er* •/ þa*n* seyd þe creatur • A my der//

worthy lord þ*i*s lyfe xuldist þ*u* schewyn to Religiows men

& to p*re*ist*ys* •/ owr lord seyd a ȝen to hir nay • nay dowtyr •

for þ*at* thyng þ*at* I lofe best þei lofe not / & þat is schamys despit*ys*

scomys & rep*re*uys of þe pepil & þ*er*for xal þei not haue þ*i*s g*ra*ce /

for dowt*yr* I telle þ*e* he þ*at* dredith þe schamys of þ*e* world may

not p*ar*fytely louyn god And dowt*yr* vndyr þ*e* abyte of holynes

is curyd meche wykkydnes • Dowt*yr* ȝyf þ*u* sey þe wikkydnes þ*at*

is wrowt in þ*e* werld as I do •’• þ*u* schuldist haue gret wondyr

þ*at* I take not vttyr veniawns on hem / but dowt*yr* I spar for

thy lofe •/ þ*u* wepist so eu*er*y day for m*er*cy / þ*at* I must ned*ys* grawnt

it þ*e* & wil not þ*e* pepil beleuyn þ*e* goodnes þ*at* I werke in þe

for hem •/ neuyr þe lesse dowt*yr* þ*er* schal come a tyme whan þei //

**f. 77v**

xal be ryth fayn to beleuyn þe g*ra*ce þ*at* I haue ȝouyn þ*e* for hem /

And I schal sey to hem whan þei arn passyd owt of þ*i*s world

[ lo I ordeynd hir to wepyn for hir synnes / & ȝe had hir in gr*e*t

despite / but hir charite wolde neu*yr* sesen for ȝow • And þ*er*for

dowt*yr* þei þ*at* arn ~~passyd owt of þ~~*~~i~~*~~s worlde~~ good sowlys / xal hyly

thank me for þ*e* g*ra*ce & goodnes þ*at* I haue ȝoue þ*e* / & þei þ*at* arn

wikkyd xal grutchyn & han gret peyn to suffyr þ*e* g*ra*ce þat I

schewe to þ*e* • And þ*er*for I xal chastisyn hem as it wer for my

self • Sche p*re*yd nay derworthy lord Ih*es*u chastise no c*re*atur

for me / þ*u* wost wel lord • þ*at* I desyr no veniawns / but I aske

m*er*cy & g*ra*ce for alle men ȝyf it be thy wille to grawnt it /

[ neu*yr* þe lesse lord / raþ*ar* þa*n* þei xulde ben departyd fro þ*e* w*yth*owtyn

ende chastise hem as þ*u* wilt þi selfe/ It semyth lord in my sowle

þ*at* þ*u* art ful of charite / for þ*u* seyst þ*u* wilt not þ*e* deth of a synful

man And þ*u* seyst also þ*u* wilt alle men ben sauyd / þa*n* lord syn

þ*u* woldist alle men xulde ben sauyd I must wyl þ*e* same / & þ*u*

seyst thy self þ*at* I must louyn myn euyn cristen as myn owyn

self / & lord þ*u* knowist þ*at* I haue wept & sorwyd many ȝerys

for I wolde be sauyd / & so must I do for myn euyn cristen .;.

**O**Wr lord Ih*es*u crist seyde vn to þe sayd creatur •

dowt*yr* þu xal wel seen whan þ*u* art in heuyn w*yth* me

þ*at* þ*er* is no man dampnyd but he þ*at* is wel worthy to

be dampnyd / & þ*u* xalt holdyn þe wel plesyd w*yth* alle my werkys

And þ*er*for dowt*yr* thank me hyly of þ*i*s gret charite / þ*at* I werke

in thyn hert / for it is my self al mythy god þ*at* make þ*e* to

wepyn eu*er*y day for thyn owyn synnes / for þ*e* gret co*m*passyon

þ*at* I ȝeue þ*e* of my bittyr passyon / & for þe sorwys þ*at* my modyr

had her in erde / for þe Angwischys þ*at* sche suffryd & for þe

teerys þ*at* sche wept •• Also dowt*yr* for þe holy Martyres in he//

uyn whan þ*u* heryst of hem þ*u* ȝeuist me thankyng*ys* w*yth* crying

& wepyng for þe g*ra*ce þ*at* I haue schewyd to hem • And whan

þ*u* seest any laȝerys þ*u* hast gret co*m*passyon of hem ȝeldyng

me thankyng*ys* & p*re*ysyng*ys* þ*at* I am mor fauorabyl to þ*e* þan I //

am to hem • And also dowt*yr* for þ*e* gret sorwe þ*at* þ*u* hast for //

**f. 78r**

al þ*i*s world •/ þ*at* þ*u* mythtyst helpyn hem as wel as þ*u* woldist helpy*n*

þ*i* self boþ*e* gostly & bodily / & forþ*er*mor / for þ*e* sorwys þ*at* þ*u* hast for

þ*e* sowlys in p*ur*gatory • þ*at* þ*u* woldist so gladly þ*at* þei wer owt of her

peyn / þ*at* þei mythyn p*re*ysyn me w*yth* owtyn ende • And al þ*i*s is

myn owyn goodnes þ*at* I ȝeue to þ*e* wherfor þ*u* art meche bown//

dyn to thankyn me And neuy*r* þe lesse / ȝet I thank þ*e* for þe

gret lofe þ*u* hast to me / & for þ*u* hast so gret wyl & so gret de//

syr þ*at* alle men & women xulde louyn me ryth wel / for as

þ*u* thynkyst al þe world [dots] holy & vnholy / alle þei wolde haue

good to leuyn w*yth* as is leful ^unto hem / but alle wyl not besyn

hem to loue me as þei do to gete*n* hem temp*er*al good*ys* / Also

dowt*yr* I thank þ*e* for þ*u* thynkyst so long / þ*at* þ*u* art owt of my

blyssed p*re*sens / fforþ*er*mor • I thank þ*e* dowt*yr* specyaly for thow

mayst suffyr no man to breke my comawndement*ys* • ne to

sweryn be me but ȝyf it be a gret peyne to þ*e* • And for þ*u*

art al wey redy to vndyr nemyn hem of her sweryng / for

my lofe / & þ*er*for hast þ*u* suffyrd many a schrewyd word &

many a repref / & þ*u* xalt þ*er*for han many a Ioy in heuyn •’

Dowt*yr* I sent onys seynt powyl vn to þ*e* for to strengthyn

þ*e* & co*m*fortyn þ*e* þ*at* þ*u* schuldist boldly spekyn in my name

fro þ*at* day forward • And seynt powle seyd vn to þ*e* þ*at* þ*u* haddyst

suffyrd mech t*ri*bulacyon for cawse of hys wrytyng / & he

behyte þ*e* þ*at* þ*u* xuldist han as meche g*ra*ce þ*er* a ȝens / for hys

lofe / as eu*yr* þ*u* haddist schame er rep*re*fe for hys lofe •/ he telde

þ*e* also of many Ioys of heuyn / & of þ*e* gret lofe þ*at* I had to

þ*e* And dowt*yr* / I haue oftyn tymes seyd to þ*e* / þ*at* þ*er* is no seynt

in heuyn but ȝyf þ*u* wilt speke w*yth* hym / he is redy to þ*e*

to co*m*fortyn þ*e* & spekyn to þ*e* in my name / Myn Awngelys

arn redy to offyrn thyn holy thowt*ys* & þ*i* p*re*yerys to me /

& þ*e* terys of thyn eyne Also for þi terys arn Awngelys

drynk / & it arn very pyment to hem •/ þ*er*for my derworthy

dowt*yr* be not yrke of me in erde to syttyn a lone be þ*i*

self & thynkyn of my lofe / for I am not yrke of þ*e •* & my //

**f. 78v**

m*er*cyful eye is eu*yr* vp on þ*e* / Dowt*yr* þ*u* mayst boldly seyn to me

[Ih*esu* c*rist* est amor me*us*] [underline red] þ*at* is to seyn Ih*es*u is my lofe •/ þ*er*for dowt*yr*

late me be al thy lofe / & al þe Ioy of thyn hert / Dowt*yr* ȝyf

þ*u* wilt bethynk þ*e* wel •/ þ*u* hast rith gret cawse to lofe me a

bouyn al thyng / for þe gret ȝyft*ys* þ*at* I haue ȝouyn þ*e* be for

tyme / & ȝet þ*u* hast an oþ*er* gret cawse to louyn me / for þ*u*

hast þi wil of chastite as þ*u* wer a wedow / thyn husbond

leuyng in good hele / Dowt*yr* I haue drawe þ*e* lofe of þ*i*n hert

fro alle mennys hert*ys* • in to myn hert / Su*m* tyme dowt*yr* þ*u*

thowtyst it had ben in a man*er* vnpossybyl for to ben so

& þ*at* tyme suffyrdyst þ*u* ful gret peyne in þin hert w*yth* fleschly

affeccyons / & þa*n* cowdyst þ*u* wel cryen to me / seying • lord

for alle þi wowndys smert / drawe al þ*e* lofe of myn hert

in to thyn hert •/ Dowt*yr* for alle þes cawsys & many oþer

cawsys & benefet*ys* whech I haue schewyd for þ*e* on þ*i*s half

þ*e* see & on ȝon half þ*e* see þ*u* hast gret cawse to louyn me .;.

**N**Ow dowt*yr* I wyl þ*at* þ*u* ete flesch a ȝen as þ*u* wer won

to don / & þ*at* þ*u* be buxom & bono*wr* to my wil / & to

my byddyng / & leue thyn owyn wyl / And bydde

thy gostly fadyrs / þ*at* þei latyn þe don aft*yr* my wyl / & þ*u* xalt

haue neu*yr* þ*e* lesse g*ra*ce / but so meche þ*e* mor / for þ*u* xalt

han þ*e* same mede in heuyn as þow þ*u* fastydyst stille aft*yr*

þin owyn wyl •/ Dowt*yr* I badde þ*e* fyrst þ*at* þ*u* xuldist leeuyn

flesch mete & non etyn / & þ*u* hast obeyd my wyl many

ȝerys / & absteynd þ*e* / aft*yr* my cownsel þ*er*for / now I bydde þ*e*

þ*at* þ*u* resort a geyn to flesch mete [ The sayd creatur with

reu*er*ent drede seyd / A blisful lord þ*e* pepil þ*at* hath knowyn

of myn abstinens so many ȝerys & seeth me now retorny*n*

& etyn flesch mete / þei wil haue gret m*er*ueyl • And as I

suppose despisyn me & scornyn me þ*er*for / Owr lord seyd to

hir a ȝen •/ þ*u* xalt non heed takyn of her scornys / but late

eu*er*y man sey what he wyl Than went sche to hir gostly

fadyr & teld hem what owr lord had seyd vn to hir •/ Wha*n*

hir gostly faderys knew þ*e* wyl of god / þei chargyd hir be //

**f. 79r**

vertu of obediens to etyn flesch mete as sche had don many

ȝerys be forn Than had sche many a scorne & meche reprefe

for sche eete flesch a geyn Also sche had mad a vow to fastyn

o day in þ*e* weke for worschep of owr lady whyl sche had leuyd

whech vow sche kept many ȝerys / Owr lady aperyng to hir

sowle bad hir gon to hir co*n*fesso*wr* & seyin þ*at* sche wolde han

hir dischargyd of hir vow / þ*at* sche xulde ben mythy to beryn

hir gostly labowrys / for w*yth* owtyn bodily strength it mytyn

not ben enduryd • Than hir co*n*fesso*wr* seyng be þ*e* eye of dis//

cresyon it was expedient to be do / comawndyd hir be þ*e* v*er*tu

of obediens to etyn as oþ*er* creaturys dedyn mesurabely wher

god wolde sche had hir fode / And hir g*ra*ce was not discresyd

but raþ*ar* encresyd / for sche had leuar a fastyd þa*n* an etyn / ȝyf

it had ben þe wyl of god •/ forþ*er*mor owr lady seyd to hir • dowt*yr*

þ*u* art weyke I now of wepyng & of crying / for þo makyn þ*e*

febyl & weyke anow / & I kan þ*e* mor thank to etyn þ*i* mete

for my lofe / þa*n* to fastyn / þ*at* þ*u* mayst enduryn thy p*e*rfeccyon

of wepyng .;. deo gr*aci*as / :~

**O**n a tyme þ*er* happyd to be a gret fyer in lynne bis//

chop • whech fyer brent up þe gylde haue of þ*e* T*ri*nite /

[ & in þ*e* same town an hydows fyer & greuows ful

lekely to a brent þ*e* parysch cherch • dedicate in þe honowr of

seynt Margarete / a solempne place & rychely honowryd / &

also al þ*e* town / ne had g*ra*ce ne myracle ne ben / þ*e* seyd c*r*eatur

beyng þ*er* p*re*sent & seyng þ*e* perel & myschef of al þe town /

/ cryed ful lowde many tymes þ*at* day & wept ful habundawntly /

/ p*re*yng for g*ra*ce / & m*er*cy / to alle þ*e* pepil / & not w*yth*stondyng in

oþ*er* tymes þei myth not enduryn hir to cryen & wepyn /

for þ*e* plentyuows g*ra*ce þ*at* owr lord wrowt in hir / as þ*i*s day

for enchewyng of her bodily p*er*el / þei myth suffyr hir to

cryen & wepyn as mech as eu*yr* sche wolde / & no man wolde

byddyn hir cesyn / but raþ*ar* p*re*yn hir of co*nt*ynuacyon / ful trusty*n*g //

**f. 79v**

& beleuyng þ*at* thorw hir crying & wepyng owr lord wolde takyn

hem to m*er*cy / Than cam hir co*n*fesso*wr* to hir & askyd ȝyf it wer

best to beryn þe sacrament to þe fyer er not Sche seyd ȝys

ser ȝys / for owr lord Ih*es*u crist telde me it xal be ryth wel

[ So hir co*n*fesso*wr* parisch p*re*ste of seynt Margaret*ys* cherche / toke

þ*e* p*re*cyows sacrament & went be forn þ*e* fyer as deuowtly

as he cowde & sithyn browt it in a geyn to þ*e* cherche /

[ & þe spark*ys* of þe fyer fleyn a bowte þ*e* cherch / þ*e* seyd

creatur desiryng to folwyn þ*e* p*re*cyows sacrament / to þ*e*

fyre • went owt at þe cherch dor / & as sone as sche beheld

þe hedows flawme of þ*e* fyr / A non sche cryed w*yth* lowde

voys & gret wepyng / good lorde make it wel / þes word*ys*

wrowt in hir mende in as meche as owr lord had seyd

[change in stint] to hir be forn / þ*at* he xulde makyn it wel / & þ*er*for sche cryed //

good lord make it wel & sende down su*m* reyn er su*m* wedyr /

þ*at* may thorw þ*i* mercy qwenchyn þ*i*s fyer & esyn myn hert /

Sithyn sche went a geyne in to þe cherch / & þa*n* sche be//

held how þ*e* sparkys comyn in to þe qwer thorw þ*e* la*n*tern

of þ*e* cherch / þa*n* had sche a newe sorwe & cryed ful lowde

a geyn for g*ra*ce & m*er*cy w*yth* gret plente of terys / Sone //

aft*y*r comyn in to hir iii [hairlines for iii in red] worschepful men w*yth* whyte snow

on her clothys seying vn to hir • lo Margery • god hath

wrowt gret g*ra*ce for vs / & sent us a fayr snowe to qwen//

chyn w*yth* þ*e* fyr • [ beth now of good cher & thankyth god þ*er*

for • And with a gret cry sche ȝaf p*re*ysyng & thankyng

to god for hys gret m*er*cy & hys goodnes / & specyaly

for he had seyd to hir be forn / þ*at* it xulde be ryth wel

whan it was ful vn lykely to ben wel / saf only thorw

myrakyl & specyal grace And now sche saw it was wel

in dede hir thowt þ*at* sche had gret cawse to thankyn owr

lord [ þa*n* cam hir gostly fadyr vn to hir & seyd he beleuyd

þ*at* god grawntyd hem for hir p*re*yerys to be delyu*er*yd owt

of her gret p*er*ellys / for it myth not be w*yth* owtyn deuowt //

**f. 80r**

p*re*yerys / þ*at* þe eyr beyng brygth & cler / xulde be so sone chon//

gyd in to clowd*ys* & derkys / & sendyn down gret flakys of snow /

[ thorw þ*e* whech þ*e* fyr was lettyd of hys kendly werkyng / blys//

sed mote owr lord ben • [ not w*yth*stondyng þ*e* g*ra*ce þ*at* he schewyd

for hir ȝet whan ~~w~~ þ*e* perelys wer sesyd / su*m* men slawn//

dyrd hir for sche cryed / & su*m* seyden to hir þ*at* owr lady c*ri*ed

neu*yr* why crye ȝe on þ*i*s man*e*r And sche seyd for sche //

myth non oþ*er*wise do •/ þa*n* sche fled þe pepil þ*at* sche xulde

ȝeue hem non occasyon / in to þ*e* priowrys cloistyr • Whan

sche was þ*er* sche had so gret mende of þ*e* passyon of owr

lord Ih*es*u crist & of hys p*re*cyows wownd*ys* • & how dere

he bowt hir / þ*at* sche cryed & roryd wondirfully so þ*at* sche

myth be herd a gret wey & myth not restreyne hyr self

þ*er*fro / þa*n* had sche gret wondyr how owr lady myth suffyr

er^r dur to see hys p*re*cyows body ben scorgyd & hangyd on

þ*e* crosse / Also it cam to hir mende how men had seyd to

hir self be forn / þ*at* owr lady cristys owyn modyr cryed //

not as sche ded / & þ*at* cawsyd hir to seyn in hir crying /

lord I am not þ*i* modir / take a wey þ*i*s peyn fro me / for

I may not beryn it •/ þ*i* passyon wil sle me •7[ So þ*er* cam a

worschepful clerk forby hir • a docto*wr* of diuinite • ^& sade I had

leuyr þa*n* xx • pownde þ*at* I myth han swech a sorwe for owr

lord*ys* passyon •/ þa*n* þee sayd docto*wr* sent for hir þ*er* he was

to come & speke with hym / & sche w*yth* good wyl went to

hym w*yth* wepyng terys to hys chambyr •/ þ*e* worthy and

worschepful clerk dede hir drynkyn / & made hir ryth

good cher •/ Sithyn he ledde hir to an Awter • & askyd

what was þe skylle þ*at* sche cryed & wept so sor [ than //

sche teld hym many gret cawsys of hir wepyng / & ȝet

sche teld hym of no reuelacyon / & he seyd sche was mech

bowndyn to louyn owr lord / for þ*e* tokenys of lofe / þ*at* he

schewyd to hir in diuers wysys • Aft*yr*ward þ*er* cam a p*er*sun //

**f. 80v**

þ*at* had takyn degre in scole wheche xuld p*re*chyn boþ*e* for non & aftyr

non / And as he p*re*chyd ful holily & deuowtly / þe sayd creatur was

meuyd be deuocyon in hys s*er*mown & at þe last sche brast owt

w*yth* a crye / & þ*e* pepil be gan to grutchyn w*yth* hir crying / for it //

was in þ*e* tyme þ*at* þ*e* good frer p*re*chyd a geyn hir as is wretyn

be forn [ & also er þan owr lord toke hir crying fro hir / for

þow þ*e* mat*er* be wretyn be forn þ*i*s / neu*yr* þ*e* lesse it fel aftyr

þ*i*s •[ þan þ*e* p*er*sun cesyd a lityl of hys p*re*chyng / & seyd to þe

pepil • frendys beth stille & grutchith not w*yth* þ*i*s woman •

for iche of ȝow may synne deedly in hir / & sche is nowt

þ*e* cawse / but ȝo*wr* owyn demyng / for þow þ*i*s man*e*r of wer//

kyng may seme boþ*e* good & ylle / ȝet awt ȝe for to demyn

þe best in ȝo*wr* hert*ys* / & I dowt it not it is ryth wel /• Also I

dar wel say it is a ryth g*ra*cyows ȝyft of god / blissed mote

he be / þa*n* þ*e* pepil blissyd hym / for hys goodly word*ys* / and

wer þ*e* mor steryd to beleuyn hys holy werkys /• Aft*yr*ward

whan þ*e* s*er*mown was endyd a good frend of þ*e* seyd c*re*atur

met w*yth* þ*e* frer whech had p*re*chyd so sor ageyn hir / & askyd

how hym thowt be hir / þ*e* frer answeryng scharply a geyn

seyd sche hath a deuyl w*yth*inne hir no thyng meuyd fro

hys opynyon but raþ*ar* defendyng hys errowr .;.

**S**One aftyr þ*er* was at lynne holdyn þ*e* chapetyl

of þ*e* frer p*re*chowrys / & þedir comyn many wor//

schepful clerk*ys* of þ*at* holy ordyr / of whech it long*yth*

on to seyn a s*er*mown in þe parisch cherch •• And þ*er* was

come a mong*ys* oþ*er* to þ*e* sayd chapetyl a worschepful

docto*wr* whech hite Maistyr Custawns / & he had knowyn þ*e*

forseyd creatur many ȝerys be forn •/ Wha*n* þ*e* creatur herd

seyn þ*at* he was comyn þedyr •’ sche went to hym & schewyd

hym why sche cryed & wept so sor / to wetyn ȝyf he myth

fyndyn any defawte in hir crying er in hir wepyng •/ þe

worschepful docto*wr* seyd to hir Margery •’• I haue red of an //

**f. 81r**

holy woman whom god had ȝouyn gret g*ra*ce of wepyng &

crying as he hath don on to ȝow ^&? • In þ*e* cherch þ*er* sche dwellyd

was a p*re*yste whech had no co*n*seyt in hir wepyng / & cawsyd

hir thorw hys steryng to gon owte of þ*e* cherche / Wha*n* sche

was in þ*e* cherch ȝerd sche p*re*yd god þ*at* þe p*re*yst myth haue

felyng of þe g*ra*ce þ*at* sche felt / as wistly / as it lay not in

hir powyr to cryen ne wepyn but whan god wolde • And

so sodeynly owr lord sent hym deuocyon at hys messe /

þ*at* he myth not mesuryn hym self / & þa*n* wolde he no more

despisyn hir aftyr þ*at* / but raþ*ar* co*m*fortyn hir •/ thus þ*e* sayde

docto*wr* confermyng hir crying & hir wepyng seyd / it was

a g*ra*cyows & a specyal ȝyft of god / & god was hyly to be

m*a*gnifyed in hys ȝyft And þa*n* þ*e* same docto*wr* went to an

oþ*er* docto*wr* of diuinite whech was assygned to p*re*chyn in þ*e*

parisch cherche be for al þe pepil / p*ra*yng hym þ*at* ȝyf þe

sayd creatur cryid er wept at hys s*er*mown þ*at* he wolde //

suffyr it mekely / & no thyng ben a baschyd þ*er*of ne not

spekyn þ*er* a geyns / So aftirward whan þe worschepful

docto*wr* xulde p*re*chyn & worthily was browt to þ*e* þulpit / as

he be gan to p*re*chyn ful holily & deuowtly of owr ladiis

Assu*m*psyon / þe sayd creatur lyftyd vp in hir mende be

hy swetnesse & deuocyon brast owt w*yth* a lowde voys

& cryid ful lowde & wept ful sor /• þ*e* worschepful docto*wr*

stod stille & suffyrd wol mekely tyl it was cesyd • And

sithyn seyd forth hys s*er*mowne to an ende • At aft*yr* noon

he sent for þ*e* same creatur in to place þ*er* he was / and

mad hir rith glad cher •/ þan sche thankyd hym for hys

mekenes & hys charite / þ*at* he schewyd in supportacyon

of hir crying & hir wepyng be for noon at hys s*er*mown

The worschepful docto*wr* seyd a geyn to hir • Margery I wold

not a spokyn a geyn ȝow thþow ȝe had cryid tyl euyn /

And ȝe wolde comyn to Norwich ȝe schal be rith wolcom

**f. 81v**

& han swech cher as I can make ȝow • ~~o~~[ þ*us* god sent hir good mayst*yr*//

schep of þ*i*s worthy docto*wr* to strengthyn hir a geyn hir det*ra*ctorys

worschepid be hys name • Aftirward in lenton p*re*chyd a good //

clerk a frer Austyn in hys owyn hows at lynne & had a gret

audiens / wher þ*at* tyme was þ*e* sayd creatur p*re*sent /• And god of

hys goodnes enspired þ*e* frer to p*re*chyn mech of hys passyon

so co*m*passyfly & so deuowtly / þ*at* sche myth not beryn it •/ þa*n*

fel sche down wepyng & crying so sor • þ*at* meche of þ*e* pepil

wondryd on hir & bannyd & cursyd hir ful sor / supposyng þ*at*

sche myth a left hir crying / ȝyf sche had wolde / in as mech

as þ*e* good frer ~~as~~ had so p*re*chyd þ*er* a geyn / as is beforn wretyn

And þa*n* þ*i*s good man þ*at* prechyd as now / at þ*i*s tyme / seyd to þ*e*

pepil • frend*ys* beth stille ȝe wote ful lityl what sche felyth

& so þ*e* pepil cesyd / & was stille / & herd vp þe s*e*rmown w*yth*

qwyet & rest of body & sowl .;.

**A**lso on a good fryday at seynt Margaret*ys* chirch

þ*e* p*ri*owr of þ*e* same place & þe same town lynne

xuld p*re*chyn / & he toke to hys teme Ih*es*u is ded

þan þ*e* sayd creatur al wowndyd w*yth* þite & co*m*passyon cryid

& wept as ȝyf sche had seyn owr lord ded w*yth* hir bodily eye

/ þe worschepful p*ri*owr & docto*wr* of diuinite suffyrd hir ful //

mekely / & no thyng meuyd a geyn hir •7 An oþ*er* tyme Bischop

Wakeryng • bischop of Norwich p*re*chyd at lynne / in þ*e* seyd

cherch of Seynt Margarete / & þ*e* forseyd creatur cryid and

wept ful boystowsly in þ*e* tyme of hys s*er*mown & he suffyrd

it ful mekely & paciently / & so dede many a worthy clerk

bothyn reguler & seculer / for þ*er* was neu*yr* clerk p*re*chyd opynly

a geyn hir crying / but þ*e* grey frer as is wretyn be forn

So owr lord of hys m*er*cy liche as he had p*ro*mysyd þ*e* seyd

creatur þ*at* he xulde eu*yr* p*ro*uydyn for hir • Steryng þ*e* sþirit*ys*

of tweyn good clerk*ys* þ*e* whech longe & many ȝerys had //

knowyn hir co*n*u*er*sacyon and al hir p*er*feccyon / made he*m* mythy

& bolde to spekyn for hys p*ar*ty /• in excusyng þ*e* seyd creatur //

**f. 82r**

bothyn in þ*e* þulpit & be syden wher þei herd any thyng meuyd

a ȝen hir •/ strengthyng her skyllys be auctoriteys of //sc*ri*ptur// holy

sufficiently •/ of whech clerkys on was a white frer a doctowr of

diuinite /• þe oþ*er* clerk was a bacheler of lawe canon / a wel labowrd

man in sc*ri*ptur • And þa*n* su*m* enuyows p*er*sonys co*m*pleynyd to þe

p*ro*uincyal of þe white frerys / þ*at* þ*e* sayd docto*wr* was to co*n*u*er*sawnt

w*yth* þe sayd creatur / for as mech as he supportyd hir in hir we//

pyng & in hir crying / & also enformyd hir in q*we*styons of

sc*ri*ptur whan sche wolde any askyn hym • Than was he

monischyd be v*er*tu of obediens þ*at* he xulde no mor spekyn

w*yth* hir / ne enformyn hir in no text*ys* of sc*ri*ptur / & þ*at* was to hym

ful peynful / for as he seyd to su*m* p*er*sonys he had leu*ar* a lost an

hu*n*dryd pownd ȝyf he had an had it / þa*n* hir communicacyon /

it was so gostly & fruteful •• Whan hir co*n*fesso*wr* p*er*ceyuyd how

þ*e* worthy docto*wr* was chargyd be obediens þ*at* he xulde not spe//

kyn ne comownyn wyth hir / þa*n* he for to excludyn al occasyon

warnyd hir also be u*er*tu of obediens / þ*at* sche xulde no mor

gon to þ*e* frerys ne spekyn w*yth* þ*e* sayd docto*wr* / ne askyn hym

no qwestyons as sche had don beforn •• And þa*n* thowt

sche ful gret sweme & heuynes / for sche was put fro mech

gostly comfort Sche had leu*ar* a lost any erdly good þa*n* hys

comunycacyon / for it was to hir gret encres of vertu •7:~

/ þan long aft*yr*ward it happyd hir goyng in þ*e* strete to metyn

w*yth* þ*e* seyd docto*wr* & non of hem spak o word to oþ*er* / & þa*n* sche

had a gret cry w*yth* many teerys • Aft*yr* wha*n* sche cam to hir

meditacyon sche seyd in hir mende to owr lord Ih*es*u crist

Alas lord why may I no co*m*fort han of þis worschepful clerk /

þ*e* whech hath knowyn me so many ȝerys / & oftyn tymes

strengthyd me in þ*i* lofe / now hast þ*u* lord takyn fro me þ*e*

Ankyr • I trust to þ*i* m*er*cy • þ*e* most special & synguler co*m*forte

þ*at* eu*yr* I had in erde / for he eu*yr* louyd me for thy lofe / & wold

neu*yr* forsakyn me for nowt þ*at* any man cowd do er seye //

**f. 82v**

whylys he leuyd / & Maist*yr* Aleyn is putt fro me & I fro hym Syr

Thom*a*s Andrew / & syr Iohn Amy arn benefysed & owt of town

Maist*yr* Robert dar vn ethys spekyn w*yth* me [ Now haue I in a

man*er* no co*m*fort neyþ*er* of man ne of childe / Owr m*er*ciful lord c*ri*st

Ih*es*u answeryng in hir mende seyd Dowt*yr* I am mor worthy

to thy sowle þa*n* eu*yr* was þ*e* Ankyr • & alle þo whech þ*u* hast

rehersyd / er alle þ*e* werld may be / & I xal co*m*fortyn þ*e* my//

self / for I wolde spekyn to þ*e* oftynar þa*n* þ*u* wilt latyn me

And dowt*yr* I do þ*e* to wetyn þ*at* þ*u* xalt spekyn to maist*yr* Aleyn

A geyn as þ*u* hast don be forn •• And þa*n* owr lord sent be

p*ro*uysyon of þ*e* p*ri*owr of lynne / a p*re*ste to ben kepar of a //

chapel of owr lady • clepyd þe Iesyn w*yth* inne þe cherch of

seynt Margarete whech p*re*yst many tymes herd hir co*n*fessyon

in þ*e* absens of hyr p*ri*ncipal co*n*fesso*wr* / & to þ*i*s p*re*yst sche sche//

wyd al hir lyfe as ner as sche cowde / fro hir ȝong age boþ*e*

hir synnes / hyr labowrys / hir vexacyons / hir co*n*templacyons

& also hir reuelacyons / & swech g*ra*ce as god wrowt in hir

thorw hys m*er*cy •/ & so þ*at* p*re*yste trustyd ryth wel þ*at* god ~~w~~

wrowt ryth gret g*ra*ce in hir .;.

**O**N a tyme god visited þ*e* forseyd docto*w*r Maystyr //

Aleyn w*yth* gret sekenes / þ*at* no man hith hym no lyffe

þ*at* saw hym • And so it was teld þ*e* sayd creatur of

hys sekenes / þa*n* sche was ful heuy for hym / & specialy for

as meche as sche had be reuelacyon / þ*at* sche xulde spekyn

w*yth* hym a geyn as sche had don be forn / & ȝyf he had deyd

of þ*i*s sekenes / hir felyng had not ben trewe •/ þ*er*for sche ran

in to þ*e* qwer at seynt Margaret*ys* chirche / knelyng down

be forn þ*e* sac*ra*ment & seying on þ*i*s wise • A Lord I p*r*ey þe

for alle goodnes þ*at* þ*u* hast schewyd to me / & as wistly

as þ*u* louyst me / late þ*i*s worthy clerk neu*y*r deyin tyl I

may spekyn w*yth* hym as þ*u* hast behite me þ*at* I xulde do

[ And þ*u* gloriows qwen of m*er*cy haue mende what he was

wonet [t over e] to seyn of þ*e* in hys sermownys •/ he was won wonet [t over e] to seyin //

**f. 83r**

lady • þ*at* he was wel blissyd •’ þ*at* had ȝow to hys frend / for whan ȝe

p*re*yid / alle þ*e* cu*m*pany of heuyn p*re*yd w*yth* ȝow •/ Now for þ*e* blisful lofe

þ*at* ~~l~~ ȝe had to ȝowr sone • late hym leuyn tyl þ*e* tyme þ*at* he hath leue

to speke w*yth* me / & I w*yth* hym / for now we am þut asu*n*dyr be //

obediens •/ þa*n* sche had answer in hir sowle þ*at* he xulde not dey

be for þ*e* tyme þ*at* sche had leue to speke w*yth* hym & he w*yth* hir as

þei had don ȝerys be forn • And as owr lord wolde in schort

tyme aftyr þ*e* worthy clerk recuryd & went a bowtyn heyl

& hool / & had leue of hys souereyn to spekyn w*yth* þ*e* sayd c*re*atur /•

And sche had leue of hir co*n*fesso*wr* to spekyn w*yth* hym •/ So it

happyd þ*e* forseyd docto*wr* xulde dinyn in ˇe towne w*yth* a worschip//

ful woman whech had takyn þ*e* mentyl & þ*e* ryng / & he sent

for þ*e* sayd creatur to comyn & spekyn w*yth* hym •7/ sche hauyng

gret m*er*ueyl þ*er* of • toke leue & went to hym • Whan sche cam

in to þ*e* place wher he was / sche myth not spekyn for wepy*n*g

& for Ioy þ*at* sche had in owr lord / in as meche as sche fonde

hir felyng trewe & not deceyuabyl •/ þ*at* he had leue to spekyn

to hir & sche to hym •7/ þa*n* þ*e* worschepful docto*wr* seyd to hir • Margery

ȝe ar wolcome to me / for I haue long be kept fro ȝow •/ & //

now hath owr lord sent ȝow hedyr • þ*at* I may spekyn w*yt*h ȝow //

blissed mote he be •[ þ*er* was a dyner of gret Ioy & gladnes /

meche mor gostly [ þan bodily / for it was sawcyd & sawryd

w*yth* talys of holy sc*ri*ptur • And þa*n* he ȝaf þ*e* sayd creatur a peyr

of knyuys in tokyn þ*at* he wolde standyn w*yth* hir in godd*ys* cawse

as he had don be forn tyme .;. laudes deo i*n* et*ernam* Ame*n*

**O**N a day þ*er* cam a p*re*yst to þ*e* sayd creatur whech

had gret trust in hir felyng*ys* & in hir reuelacyons /

desyryng to p*re*uyn hem in diuers tymes / And

p*re*yid hir to p*re*y to owr lord þ*at* sche myth haue vndirston//

dyng / ȝyf þ*e* p*ri*owr of lynne whech was good Maist*yr* to þ*e* sayd

p*re*yst / xulde be remownyd er not / & as sche felt makyn

hym trewe relacyon / Sche p*re*yd for þ*e* forseyd mat*er* & whan //

**f. 83v**

sche had answer þ*er*of / sche telde þ*e* p*re*yste þ*at* þ*e* p*ri*owr of lynne hys Maist*yr*

xulde be clepyd hom to Norwich / & an oþ*er* of hys brep*yr* xulde be

sent to lynne in hys stede / & so it was in dede / but he þ*at* was

sent to lynne abood þ*er* but a lityl whiþe / er þa*n* he was clepyd hom

to Norwich a geyn / & he þ*at* had ben p*ri*owr of lynne be forn was

sent a geyn to lynne & dwellyd þ*er* wel a bowtyn • iiii • ȝer / tyl

he deyd • And in mene tyme þ*e* seyd creatur had oftyn felyng

þ*at* he þ*e* whech was last clepyd hom to Norwich & a bood but

lityl whiþe at lynne / xulde ȝet ben p*ri*owr of lynne a ȝen • Sche

wolde ȝeue no credens þ*er*to in as meche as he had ben þer

& was in lityl tyme clepyd hom a geyn • Than as sche went

on a tyme in þ*e* white frerys cherch at lynne • vp & down / sche

felt a wondyr swet sauowr & an heuynly / þ*at* hir thowt sche

myth a leuyd þ*e*rby w*yth* owtyn mete or drynke / ȝyf it wolde a

co*n*tynuyd / & in þ*at* tyme owr lord seyd vn to hir •• Dowt*yr* be þ*i*s

swet smel þ*u* mayst wel knowyn þ*at* þ*er* schal in schort tyme

be a newe p*ri*owr in lynne / & þ*at* xal ben he whech was last

remownd þens / & sone aft*yr* þ*e* elde p*ri*owr deyid And þa*n* owr

lord seyd to hir as sche lay in hir bed • Dowt*yr* as loth as þ*u*

art to leuyn my steryng*y*s / ȝet schal þ*u* se hym of whom I

schewyd þ*e* be forn • p*ri*owr of lynne er þ*i*s day seuenyth/• & so

owr lord rehersyd hir þ*i*s mat*er* ech day þ*e* seue nyth tyl sche

sey it was so in dede / & þa*n* was sche ful glad & ioyful þat

hir felyng was trew • Sithyn wha*n* þ*i*s worshepful man

was comyn to lynne / & had dwellyd þ*er* but lytil while • Whech

was a wol worschepful clerk • a docto*wr* of diuinite / he was

poyntyd for to gon ou*yr* þ*e* see to þ*e* kyng in to frawnce / and

oþ*er* clerk*ys* also of þ*e* worthyest in ynglond / þa*n* a p*re*yste þ*at* had

an offyce vndyr þ*e* sayd p*ri*owr cam to þ*e* forseyd creatur

/ & besechyd hir to haue þ*i*s mat*er* in mende wha*n* god wolde

mynystyr hys holy dalyawnce to hir sowle / & wetyn in

þ*i*s mat*er* wheþ*yr* þ*e* p*ri*owr xulde gon ou*yr* þ*e* se er not • And so

sche p*re*yid to haue vndirstondyng of þ*i*s mat*er* And sche had //

**f. 84r**

answer þ*at* he xulde not gon / neu*yr* þe lesse he wend hym self to a gon

& was al p*ur*ueyd þ*er*for / & w*yth* gret heuynes had takyn leue of hys

frend*ys* / supposyng neu*yr* to a comyn ageyn / for he was a ful weyk

man & a febyl of co*m*plexion / & in þ*e* mene tyme þ*e* kyng deyid/:’

& þ*e* p*ri*owr bood at hom / & so hir felyng was trewe w*yth* owtyn any

deceyte • Also it was voysyd þ*at* þ*e* Bischop of Wynchestyr was ded /

& notw*yth*standyng sche had felyng ~~&~~þ*at* he leuyd / & so it was in //

trewth •• And so had sche felyng of many mo þa*n* be wretyn

whech owr lord of hys m*er*cy reuelyd to hir vndirstondyng þow

sche wer vnworthy of hir meritys .;.

**S**O be p*ro*cesse of tyme hir mende & hir thowt was so

ioynyd to god / þat sche neu*yr* forȝate hym but co*n*tynualy

had mende of hym / & behelde hym in alle creaturys /

/ & eu*yr* þ*e* mor þ*at* sche encresyd in lofe & in deuocyon / þ*e* mor sche

encresyd in sorwe & in co*n*trycyon / in lownes / in mekenes / &

in þ*e* holy dreed of owr lord / & in knowlach of hir owyn frelte /

/ þ*at* ȝyf sche sey a creatur be ponischyd er scharply chastisyd / sche

xulde thynkyn þ*at* sche had ben mor worthy to be chastisyd

þan þ*at* creatur was •/ for hir vnkyndnes a geyns god •/ þan //

xulde sche cryen wepyn & sobby for hir owyn synne / and

for þ*e* co*m*passyon of þ*e* creat þ*at* sche sey so ben ponyschyd &

scharply chastisyd •/ ȝyf sche sey a p*ri*nce a p*re*lat er a worthy

man of state & degr*e* • Whom men worschepyd & reu*er*ensyd

w*yth* lownes & mekenes / a non hir mende was refreschyd in

to owr lord / thynkyng what Ioy / what blysse / what worschep

& reu*er*ens / he had in heuyn a mong*ys* hys blyssyd seynt*ys* / syn

a deedly man had so gret worschep in erth • And most of

alle whan sche sey þ*e* p*re*cyows sac*ra*ment born a bowte þ*e*

town w*yth* lyte & reu*er*ens / þ*e* pepil knelyng on her kneys /

/ þa*n* had sche many holy thowt*ys* & meditacyonys And þa*n*

oftyn tymys xulde sche cryin & roryn as þow sche xulde

a brostyn / for þ*e* feyth & þ*e* trost þat sche had in þ*e* p*re*cyows sa//

crament • Also þ*e* sayd creatur was desiryd of mech pepil

to be w*yth* hem at her deying & to p*re*y for hem / for þow þei //

**f. 84v**

louyd not hir wepyng ne hir crying in her lyfe tyme •’ þei de[si]ryd þ*at*

sche xulde bothyn wepyn & cryin whan þei xulde deyin / & so sche

dede / Whan sche sey folke be a noyntyd sche had many holy thowt*ys*

many holy meditacyons / & ȝyf sche saw hem deyin / hir thowt

sche saw owr lord deyin & su*m* tyme owr lady as o~~w~~r ^lord god //

wolde illumyn hir gostly syth of vndirstondyng / þa*n* xulde

sche cryin wepyn & sobbyn ful wondirfully as sche had ben

heldyn owr lord in hys deying • er owr lady in hir deying / &

sche thowt in hir mende • þ*at* god toke many owt of þ*i*s worlde

whech wolde a leuyd ful fawyn / and I lord thowt sche / wolde

ful fawyn comyn to þ*e* / & aftyr me þ*u* hast no ȝernyng / and

swech thowt*ys* encresyd hir wepyng & hir sobbyng [ On a tyme ~

a worschepful lady sent for hir for cawse of comowny*n*g / & as

þei weryn in her comunycacyon / þ*e* lady ȝaf to hir a ~~m~~*~~er~~* man*er*

of worschip & p*re*ysyng / & it was to hir gret peyne to haue

any p*re*ysyng / Neu*yr* þ*e* lesse a noon sche ~~f~~ offryd it vp to owr

lord / for sche desyrid no p*re*ysyng • but hys only w*yth* a gret cry

& many deuowt terys • So þ*er* was neiþ*yr* worschep ne p*re*ysyng

lofe ne lakkyng schame ne desþite þ*at* myth drawyn hir lofe

fro god / but aftyr þ*e* sentens of Seynt powle / to hem þat

louyn god al thyng t*ur*nyth in to goodnes•7/ so it ferd w*yth* hir

What þ*at* eu*yr* sche sey er herd / al wey hir lofe & hir gostly affec//

cyon encresyd to owr lord ward / blissyd mot he ben • þ*at* wrowt

swech g*ra*ce in hir for many mannys p*ro*fyte [• An oþ*er* tyme þ*er*

sent for hir an oþ*er* worschepful lady þ*at* had meche meny

a bowtyn hir / & gret worschep & gret reu*er*ens was don vn

to hir • Whan þ*e* sayd creatur behelde alle hir mene a bowtyn

hir / & þ*e* gret reu*er*ens & worschep þ*at* was don hir / sche fel on

a gret wepyng & cryid þ*er*w*yth* rith sadly •/ þ*er* was a p*re*yst herd

how sche cryid & how sche wept / & he was a man to no? sa//

uowryng gostly thyng*ys* • bannyd hir ful fast / seying vn

to hir / What deuyl eylith þ*e* why wepist ^thow so • god ȝeue þ*e* sorwe /

Sche sat stille & answeryd no word •/ þan þe lady had hir

in to a gardeyn be hem self a loone & p*re*yd hir to tellyn //

**f. 85r**

why sche cryid so sor •/ And þa*n* sche supposyng it was expedient

for to do / telde hir in parcel of þ*e* cawse •/ þan þ*e* lady was ille

plesyd w*yth* hir p*re*yste þ*at* had so spokyn a geyns hir / & louyd hir

ryth wel desiryng & p*re*ying hir to abydyn stille w*yth* hir • Than

sche excusyd hir & seyd sche myth not a cordyn w*yth* þ*e* aray

& þ*e* gou*er*nawns þ*at* sche say þ*er* a mong hir mene .;.

**O**N þ*e* holy thursday as þ*e* sayd creatur went p*ro*cessyon

w*yth* oþ*er* pepil / sche saw in hir sowle / owr lady Seynt

Mary Mawdelyn / & þ*e* xii apostelys / And þa*n* sche

be held w*yth* hir gostly eye how owr ^ toke hir leue of hir blys//

ful sone crist Ih*es*u / how he kyssed hir & alle hys Apostelys /

& also hys trewe louer Mary Mawdelyn •/ þa*n* hir thowt it was

a swemful partyng / & also a Ioyful partyng / Wha*n* sche beheld

þ*i*s sygth in hir sowle / sche fel down in þ*e* feld a mong þ*e* pepil /

sche cryid sche roryd sche wept as þow sche xulde a brostyn þ*er*

with • Sche myth not mesuryn hir self ne rewlyn hir selfe /

but cryid & roryd þ*at* many man on hir wonderyd /• but sche

toke non heed what ony man seyd ne dede •/ for hir mende

was ocupyid in owr lord / sche felt many an holy thowt in

þ*a*t tyme whech sche cowde neu*yr* ^tell aft*yr*/ sche had forȝetyn alle

erdly thyng*ys* / & only ententyd to gostly thyng*ys* / hir thowt

þ*at* al hir Ioy was a go •/ sche sey hyr lord steyn vp in to heuyn /

^therfor sche cowde not forberyn hym in erde /• þ*er*for sche desiryd

to a gon w*yth* hym / for al hir Ioy & al hir blysse was in hym

And sche knew wel þ*at* sche xulde neu*yr* han Ioy ne blys tyl

sche come to hym [ Swech holy thowt*ys* & swech holy desirys

cawsyd hir to wepyn / & þe pepil wist not what hir eylyd

An oþ*er* tyme þ*e* seyd creatur beheld how owr lady was ^as hir

thowt in deying / & alle þ*e* Apostelys knelyng be forn hir /

& askyng g*ra*ce / þa*n* sche cryid & wept sor •/ þ*e* Apostelys comawn//

dyd hir to cesyn & be stille The creatur answeryd to þe

Apostelys •/ Wolde ȝe I xulde see þ*e* modyr of god deyin & I

xulde not wepyn / it may not be / for I am so ful of sorwe

þ*at* I may not w*yth*stonde it / I must ned*ys* cryin & wepyn • And þa*n* //

**f. 85v**

sche seyd in hir sowle to owr lady • A blyssyd lady p*re*y for me to ȝo*wr*

sone / þ*at* I may come to ȝow / & no lengar be teriid fro ȝow / for

lady þ*i*s is al to gret a sorwe for to be boþ*e* at ȝo*wr* sonyd dethe

& at ȝowr deth & not deyin w*yt*h ȝow but leuyn stille a lone &

no co*m*fort han w*yth* me / þa*n* owr g*ra*cyows lady answeryd to hir

sowle behestyng hir to p*re*y for hir to hir sone / & seyd / Dowtyr

alle þ*e*s sorwys þ*at* þ*u* hast had for me & for my blissyd sone

xal t*ur*ne þe to gret Ioye & blys in heuyn w*yth* owtyn ende

/ & dowt þ*e* not dowt*yr* þ*at* þ*u* xalt comyn to vs ryth wel & be //

ryth wolcome whan þ*u* comyst / but þ*u* mayst not comyn ȝet /

/ for þ*u* xalt comyn in ryth good tyme And dowt*yr* wete þ*u*

wel þ*u* xalt fyndyn me a very modyr to þ*e* / to helpyn þ*e* and

socowr þ*e* as a modyr owyth to don hir dowt*yr* / & p*ur*chasyn

to þ*e* g*ra*ce & vertu / & þ*e* same p*ar*don þ*at* was grawntyd þ*e* befor

tyme / It was co*n*fermyd on Seynt Nicholas day / þ*at* is to seyn

pleno*wr* remissyon • And it is not only grawntyd to þ*e* • but

also to alle þo þ*at* beleuyn & to alle þo þ*at* xul beleuyn in to

þ*e* world*ys* ende / þ*at* god louyth þ*e* & xal þankyn god for þ*e* / ȝyf

þei wyl forsakyn her synne & ben in ful wylle no more

to turnyn a geyn þ*er*to / but ben sory & heuy for þ*at* þei

haue do / & wil don dew penawnce þ*er*for / þei xal haue þ*e*

same pardon þ*at* is grawntyd to þ*i* selfe And þ*at* is alle þ*e* p*a*rdon

þ*at* is in Ier*usa*l*e*m as was grawntyd þ*e* wha*n* þ*u* wer at Rafnys

as is be forn wretyn .;.

**T**he sayd creatur on a day heryng hir messe & reuol

uyng in hir mende / þ*e* tyme of hir deth sor syhyng &

& sorwyng for it was so long delayd / seyd on þ*i*s man*er* /

Alasse lord how long xal I thus wepyn & mornyn for thy

lofe & for desyr of thy p*re*sens • Owr lord answeryd in hir

sowle & seyd al þ*i*s xv ȝer •/ Than seyd sche a lord I schal

thynkyn many thowsend ȝerys •[ Owr lord answeryd to hir

Dowt*yr* þ*u* must bethynkyn þ*e* of my blissyd modyr / þ*at* leuyd

aft*yr* me in erth • xv • ȝer • Also seynt Iohn þ*e* Evangelyst &

**f. 86r**

Mary Mawdelyn þ*e* whech louyd me rith hyly [ a blysful lord seyd //

sche / I wolde I wer as worthy to ben sekyr of thy lofe as Mary

Mawdelyn was / þa*n* seyd owr lord / trewly dowt*yr* I loue þ*e* as wel /

& þ*e* same pes þ*at* I ȝaf to hir / þ*e* same pes / I ȝeue to *þe* • ffor dowt*yr* /

þ*er* is no seynt in heuyn displesyd / thow I loue a creatur in erde

as mech as I do hem / þ*er* for þei wil non oþ*er*wyse þa*n* I wil •7 //

Thus owr m*er*cyful lord crist Ih*es*u drow hys creatur vn to

hys lofe & to mynde of hys passyon / þ*at* sche myth not dury*n*

to beheldyn a laȝer er an oþ*er* seke man / specialy ȝyf he had

any wownd*ys* aperyng on hym / so sche cryid & so sche wept /

as ȝyf sche had sen owr lord Ih*e*su crist w*yth* hys wownd*ys* ble//

dyng / & so sche dede in þ*e* syght of hir sowle / for thorw þ*e* be//

heldyng of þ*e* seke man / hir mende was al takyn in to owr

lord Ih*es*u crist •7/ Than had sche gret mornyng & sorwyng

for sche myth not kyssyn þe laȝerys wha*n* sche sey hem • er

met w*yt*h hem in þ*e* stret*ys* / for þ*e* lofe of Ih*e*su /• Now gan sche to

louyn þ*at* sche had most hatyd be for tyme / for þ*er* was no

thyng mor lothful / ne mor abhomynabyl to hir whil sche

was in þ*e* ȝerys of werldly p*ro*sp*er*ite þa*n* to seen er beheldyn

a laȝer • Whom now thorw owr lord*ys* m*er*cy sche desyryd to

halsyn & kyssyn / for þ*e* lofe of Ih*es*u wha*n* sche had tyme & place

co*n*uenyent • Than sche teld hir co*n*fesso*wr* how gret desyre

sche had to kyssyn laȝerys / & he warnyd hir þ*at* sche xulde

kyssyn no men but ȝyf sche wolde al gat*ys* kyssyn / sche xuld

kyssyn women / þa*n* was sche glad for sche had leue to kyssy*n*

þ*e* seke women / & went to a place wher seke women dwellyd

whech wer ryth ful of þ*e* sekenes / & fel down on hir kneys

be forn hem p*re*yng hem þ*at* sche myth kyssyn her mowth //

for þe lofe of Ih*es*u /• & so sche kyssyd þ*er* ii • seke women with

many an holy thowt & many a deuowt teer •/ & whan sche

had kyssyd hem & telde hem ful many good word*ys* & steryd

hem to mekenes & pacyens / þ*at* þei xulde not grutchyn w*yth*

her sekenes / but hyly thankyn god þ*er*for / & þei xulde han gret //

**f. 86v**

blysse in heuyn thorw þ*e* m*er*cy of owr lord Ih*es*u crist [ þan þe oo [¯ over oo] woman

had so many temptacyons / þ*at* sche wist not how sche myth best be

gou*er*nyd / sche was so labowryd w*yth* hir gostly enmy / þ*at* sche durst not

blissyn hir ne do no worschep to god for dreed þ*at* þe deuyl xuld

a slayn hir / And sche was labowryd w*yth* many fowle & horibyl

thowt*ys* / many mo þa*n* sche cowde tellyn / & as sche seyd sche

was a mayde / þ*e*rfor þ*e* sayd creatur went to hir many tymys

to co*m*fortyn hir / & p*re*yd for hir also ful specialy þ*at* god xulde

strength hir a geyn hir enmye / & it is to beleuyn þ*at* he dede

so blissyd mote he ben .;.

**A**S þe sayd creatur was in a chirch of Seynt M*a*rgaret

to sey hir deuocyons / þ*er* cam a man knelyng at hir

bak wryngyng hys hand*ys* & schewyng tokenys of

gret heuynes / sche p*ar*ceyuyng hys heuynes / askyd what hym

eylyd / he seyd it stod ryth hard w*yth* hym for hys wyfe was newly

delyu*er*yd of a childe & sche was owt hir mende / & dame he

seyth sche know*yth* not me ne non of hir neyborwys /• sche

roryth & cryith so þ*at* sche makith folk euyl a feerd •/ sche wyl

boþ*e* smytyn & bityn / & þ*er*for is sche manykyld on hir wrist*ys* /

Than askyd sche þ*e* man ȝyf he wolde þ*a*t sche went w*yth* hym

& sawe hir / & he seyd ȝa dame for godd*ys* lofe •/ So sche

went forth w*yth* hym to se þ*e* woman / & whan sche cam in to þ*e*

hows as sone as þe seke woman • þ*at* was alienyd of hir witte

saw hir / sche spak to hir sadly & goodly / & seyd sche was ryth

wolcome to hir / & sche was ryth glad of hir comyng / and

gretly co*m*fortyd be hir p*r*esens / for ȝe arn / sche seyd / a ryth

good woman / & I behelde many fayr awngelys a bowte ȝow

/ & þ*er*for I p*r*ay ȝow goth not fro me / for I am gretly co*m*fortyd

be ȝow •/ And whan oþ*er* foIke cam to hir / sche cryid & gapyd

as sche wolde an etyn hem / & seyd þ*at* sche saw many deuel

a bowtyn hem / sche wolde not suffyrn hem to towchyn hir

be hyr good wyl / sche roryd & cryid so boþ*e* nyth & day for þ*e*

most part / þ*at* men wolde not suffyr hir to dwellyn a mong*ys*

hem / sche was so tediows to hem •/ þa*n* was sche had to þ*e*

**f. 87r**

forthest ende of þ*e* town / in to a chambyr þ*at* þ*e* pepil xulde not

heryn hir cryin / & þ*er* was sche bowndyn hand*ys* and feet w*yth*

chenys of yron / þ*at* sche xulde smytyn no body / And þ*e* sayd creatur

went to hir iche day onys er twyis at þ*e* lest wey / And whyl sche

was w*yth* hir sche was meke a now / & herd hir spekyn & dalyin

w*yth* good wil w*yth* owtyn any roryng er crying / And þ*e* sayd crea//

tur p*re*yid for þ*i*s woman eu*er*y day þ*at* god xulde / ȝyf it were

hys wille / restoryn hir to hir witt*ys* a geyn •/ And owr lord

answeryd in hir sowle & seyd / sche xulde faryn ryth wel / þa*n*

was sche mor bolde to p*re*yin for hir recuryng / þa*n* sche was

be forn / & iche day wepyng & sorwyng p*re*yid for hir recur

tyl / god ȝaf hir hir witte & hir mende a ȝen /• And þa*n* was

sche browt to chirche & purifiid as oþ*er* women be /• blyssed

mote god ben / It was as hem thowt þ*at* knewyn it / a ryth

gret myrakyl / for he þ*at* wrot þ*i*s boke had neu*yr* be for þ*at*

tyme sey man ne woman as hym thowt so fer owt of

hir self / as þ*i*s woman was / ne so euyl to rewlyn / ne to

gou*er*nyn / & sithyn he sey hir sad & sobyr a now •/ Worschip

& p*re*ysyng be to owr lord w*yth* owtyn ende / for hys hy m*er*cy

& hys goodnes þ*at* eu*yr* helpith at nede .;. deo gr*aci*as

**I**T happyd on a tyme þ*a*t þ*e* husbonde of þ*e* sayd creatur

A man in gret age passyng thre scor ȝer / as he //

wolde a comyn down of hys chambyr bar foot & bar

legge he slederyd er ellys faylyd of hys fotyng / & fel

down to þe grownd fro þe gresys & hys heuyd vndyr hym

greuowsly brokyn & bresyd / in so meche þ*at* he had in hys

heuyd v • teynt*ys* many days / Whil hys heuyd was in holyng

/ & as god wold it was knowyn to su*m*me of hys neybowrys /

how he was fallyn downe of þ*e* gresys / p*er*auentur thorw

þ*e* dene & þ*e* luschyng of hys fallyng / & so þei comyn to hy*m*

& fowndyn hym lying w*yth* hys heuȝd [y over u; ȝ struck in red] vndir hym / half on

lyfe / al rowyd w*yth* blood / neu*yr* lyke to a spokyn w*yth* p*re*yst ne

with clerk / but thorw hy g*ra*ce & myracle Than þe sayd //

**f. 87v**

creatur hys wife was sent for / & so sche cam to hym •/ þan was

he takyn vp & hys ~~d~~ heuyd was sowyd / & he was seke a long

tyme aftyr / þ*at* men wend þ*at* he xulde a be deed • And þa*n* þ*e* pepil

seyd ȝyf he deyd hys wyfe was worthy to ben hangyn / for hys

deth / for as meche as sche myth a kept hym & dede not • They

dwellyd not togedyr / ne þei lay not to gedyr / for as ^it is wretyn

be forn / þei bothyn w*yth* on assent • & w*yth* fre wil of her eiþ*yr* haddy*n*

mad avow to leuyn chast / & þ*er*for to enchewyn alle perellys

þei dwellyd & soiowryd in diuers placys • Wher no suspicyon

xulde ben had of her incontinens / for first þei dwellyd to//

gedir aftyr þ*at* þei had mad her vow / & þa*n* þe pepil slawndryd

hem & seyd þei vsyd her lust & her likyng as þei dedyn be forn

her vow makyng •• And whan þei wentyn owt on pilg*ri*mage

er to se & spekyn w*yth* oþ*er* gostly creaturys •/ many euyl folke whos

tong*ys* wer her owyn ^hurt faylyng þ*e* dreed & lofe of owr lord Ih*es*u

crist / demtyn & seydyn þ*at* þei went raþ*ar* to woodys grouys

er valeys • to vsyn þ*e* ~~f~~ lust of her bodiis • þ*at* þ*e* pepil xuld not

aspyin it ne wetyn it •• They hauyng knowlach how p*ro*ne

þ*e* pepil was to demyn euyl of hem / desiryng to avoydyn

al occasyon in as mech as þei myth goodly be her good wil

& her boþins consentyng / þei partyd a sundyr / as towchy*n*g

to her boord & to her chambrys / & wentyn to boord in diu*er*s

plac*ys* / & þ*i*s was þ*e* cawse / þ*at* sche was not w*yt*h hym / & also þ*at*

sche xulde not be lettyd fro hir co*n*templacyon • And þ*er*for

whan he had fallyn & greuowsly was hurt / as is seyd be

forn • þ*e* pepil seyd / ȝyf he deyid it was worthy þ*at* sche xulde

answeryn for hys deth •/ þa*n* sche p*re*yid to owr lord þ*at* hir //

husbond myth leuyn a ȝer / & sche to be deliu*er*yd owt slawn//

dyr / ȝyf it wer hys plesawns • Owr lord seyd to hir mende

Dowt*yr* þ*u* xalt haue þ*i* bone / for he xal leuyn & I haue wrowt

a gret myrakyl for þ*e* •/ þ*at* he was not ded / And I bydde þ*e* take

hym hom & kepe hym for my lofe • Sche seyd nay good lord

for I xal þa*n* not tendyn to þ*e* •/ as I do now •/ ȝys dowt*yr* seyd

owr lord þ*u* xalt haue as meche • mede for to kepyn hy*m* & helpyn

**f. 88r**

hym in hys nede at hom / as ȝyf þ*u* wer in chirche to makyn þi

p*re*yerys • And þ*u* hast seyd many tymys þ*at* þ*u* woldist fawyn kepyn //

me / I p*re*y þe now kepe hym / for þe lofe of me / for he hath su*m*//

tyme fulfillyd þ*i* wil & my wil boþ*e* •/ And he hath mad þ*i* body //

fre to me þ*at* þ*u* xuldist s*er*uyn me / & leuyn chast & clene / And þ*er*for

I wil þ*at* þ*u* be fre to helpyn hym at hys nede in my name A •

lord seyd sche for þ*i* m*er*cy grawnt me g*ra*ce to obeyn þ*i* wil & ful//

fille þ*i* wil / & late neu*yr* my gostly enmys han no powyr to

lett me fro fulfillyng of þ*i* wil •7/ þa*n* sche toke hom hir hus//

bond to hir / & kept hym ȝerys aft*yr* / as long as he leuyd / &

had ful mech labowr w*yth* hym / for in hys last days he t*ur*nyd

childisch a ȝen & lakkyd reson / þ*at* he cowd not don hys owyn

esement / to gon to a sege •/ er ellys he wolde not but as a

childe / voydyd his natural digestyon in hys lynyn clothys

þ*er* he sat be þ*e* fyre / er at þ*e* tabil wheþ*yr* it wer •/ he wolde //

sparyn no place And þ*er*for was hir labowr meche þ*e* mor

in waschyng & wryngyng / & hir costage in fyryng & lettyd

hir ful meche fro hir co*n*templacyon / þ*at* many tymys sche xuld

an yrkyd hir labowr saf sche bethowt hir how sche in hir

ȝong age had ful many delectabyl thowt*ys* / fleschly lust*ys*

& inordinat louys to hys p*er*sone / & þ*er*for sche was glad to

be ponischyd w*yth* þ*e* same p*er*sone / & toke it mech þ*e* mor esily

& s*er*uyd hym & helpyd hym / as hir thowt as sche wolde a

don crist hym self .;.

**W**han þ*e* seyd creatur had first hyr wondirful cryis

& on a tyme was in gostly dalyawns w*yth* hir so//

uereyn lord crist Ih*es*u / sche seyd / lord why wilt þ*u*

ȝyf me swech crying þ*at* þe pepil wondryth on me þ*er*for /

& þei seyn þ*at* I am in gret p*er*el / for as þei seyn •/ I am cawse

þ*at* many men synne on me • And þ*u* knowist lord þ*at* I wolde

ȝeuyn no man cawse ne occasyon of synne ȝyf I myth /

for I had leu*ar* lord ben in a p*re*son of ten fadom depe / þ*er*

to cryin & wepyn for my synne / & for alle mennys synnys

**f. 88v**

/ & specialy for thy lofe / al my lyf tyme / þa*n* I xulde ȝeuyn þ*e* pepil

occasyon to synnyn on me wilfully / lord þe worlde may not suf

fyr me to do thy wil ne to folwyn aft*yr* þ*i* steryng & þ*er*for I p*re*y

þ*e* ȝyf it be thy wil / take þes crying*ys* fro me in þe tyme of ser//

mownys • þ*at* I cry not at þ*i*n holy p*re*chyng / & late me hauyn he*m*

be my self alone / so þ*at* I be not putt fro heryng of þ*i*n holy

p*re*chyng & of þ*i*n holy word*ys* / for grett*ar* peyn may I not suffyr

in þ*i*s worlde / þa*n* be þut fro þ*i* holy worde heryng And ȝyf

I wer in p*r*eson •’ my most peyn xulde be / þ*e* forberyng of þ*i*n

holy word*ys* & of þ*i*n holy sermownys /• And good lord ȝyf þ*u*

wilt al gate þ*at* I crye / I p*re*y þ*e* ȝeue me it alone in my cham//

byr as meche as eu*yr* þ*u* wilt / & spar me among*ys* þ*e* pepil

ȝyf it plese þ*e* •/ Owr m*er*ciful lord crist Ih*es*u answeryng to

hir mende seyd / Dowt*y*r p*re*y not þ*er*for þ*u* xalt not han thy

desyr in þ*i*s / thow my modyr & alle þ*e* seynt*ys* in heuyn p*re*ye

for þ*e* •/ for I xal make þ*e* buxom to my wil þ*at* þ*u* xalt c*ri*yn

whan I wil / & wher I wil / bothyn lowde & still / for I teld

þ*e* dowt*yr* þ*u* art myn / & I am thyn / & so xalt þ*u* be w*yth* owtyn

ende / Dowt*yr* þ*u* seist how þ*e* planet*ys* ar buxom to my wil /

þ*at* su*m* tyme þ*er* cu*m* gret thu*n*dirkrakkys / & makyn þ*e* pepil

ful sor a feerd • And su*m* tyme dowt*yr* þ*u* seest how I sende

gret leuenys þ*at* brennyn chirchys & howsys / Also su*m*tyme

þ*u* seest þ*at* I sende gret wynd*ys* / þ*at* blowyn down • stepelys / howsys

& trees •/ owt of þ*e* erde / & doth mech harm in many placys /

And ȝet may not þ*e* wynd be seyn but it may wel be felt •/

/ & ryth so dowt*yr* / I fare w*yth* þ*e* myth of my godheed / It may not

be seyn w*yth* mannys eye / & ȝyt it may wel be felt in a sym//

pil sowle / Wher ^me likyth to werkyn g*ra*ce / as I do in þ*i* sowle / &

as sodeynly as þ*e* leuyn comith fro heuyn / so sodeynly come

I in to thy sowle / & illumyn it w*yth* þ*e* lyght of g*ra*ce / & of vndir

standyng / & sett it al on fyr w*yth* lofe / & make þ*e* fyr of lofe

to brenn þ*er*in / & p*ur*gyn it ful elene fro alle erdly filth / &

su*m*tyme dowt*y*r I make erde denys for to feryn þe pepil

þ*at* þei xulde dredyn me And so dowt*yr* gostly haue I don w*yth* þ*e*

& w*yth* oþ*er* chosyn sowlys þ*at* xal ben sauyd / for I t*ur*ne þ*e* erthe //

**f. 89r**

of her hert*ys* vp so down / & make hem sore a feerd þ*at* þ*ei* dredyn ven//

iawnce xulde fallyn on hem for her synnys / & so dedist þ*u* dowt*yr*

wha*n* þ*u* t*ur*nedist fyrst to me / & it is nedful þ*at* ȝong be gynnarys

do so /• but now dowt*yr* þ*u* hast gret cawse to louyn me wel / for

þ*e* p*ar*fyte charite þ*at* I ȝyf þ*e* / puttyth a way al drede fro þ*e* /• And

thow oþ*er* men settyn lityl be þe •7/ I sett but þ*e* mor prys be þ*e*

As sekyr as þ*u* art of þ*e* sunne / whan / þ*u* seest it schynyn //

bryghtly •’/ ryth so sekyr art þ*u* of þe lofe of god at a1 tymes /

Also dowt*yr* þ*u* wost wel þ*at* I send su*m* tyme many gret reynys

& scharp schowerys / & su*m*tyme but smale & softe dropis /

& ryth so I far w*yth* þ*e* dowt*yr* whan it likyth me to spekyn

in þi sowle / I ȝyf þ*e* su*m* tyme smale wepyng*ys* & soft teerys /

for a tokyn þ*at* I lofe þ*e* •/ & su*m* tyme I ȝeue þ*e* gret cryis and

roryng*ys* for to makyn þe pepil a ferd w*yth* þ*e* g*ra*ce þ*at* I putte

in þ*e* •/ in to a tokyn þ*at* I wil þ*at* my modrys sorwe be knowyn

by þ*e* •/ þ*at* men & women myth haue þ*e* mor co*m*passyon of

hir sorwe þ*at* sche suffyrd for me /• And þ*e* thryd tokyn is

þ*i*s dowt*yr* • þ*at* what creatur wil takyn as mech sorwe for my passyon

as þ*u* hast don many a tyme / & wil sesyn of her synnys / þ*at* þei //

xal haue þ*e* blys of heuyn w*yth*owtyn ende • The ferth tokyn is

þ*i*s þ*at* any creatur in erthe / haf he be neu*yr* so horrybyl a synner /

he thar neu*yr* fallyn in dispeyr / ȝyf he wyl takyn exampil of

thy leuyng / & werkyn su*m*what þ*er*aft*yr* / as he may do •/ Also dowt*yr*

þ*e* fifte tokyn is þ*at* I wil þ*u* knowe in þ*i* self be þ*e* gret peyne þ*at*

þ*u* felist in thyn hert whan þ*u* cryist so sor for my lofe / þ*at* it

xal be cawse þ*u* xalt no peyn felyn wha*n* þ*u* art comyn owt of

þ*i*s worlde / & also þ*at* þ*u* xalt haue þ*e* lesse peyn in thy deying /

for þ*u* hast so gret co*m*passyon of my flesche / I must nede haue

co*m*passyon of þ*i* flesch • And þ*er*for dowt*yr* suffyr þ*e* pepil to sey

what þei wil of þ*i* crying / for þ*u* art no thyng cawse of her

synne • Dowt*yr* þ*e* pepil synnyd on me / & ȝet was I not cawse of

her synne •/ þa*n* sche seyd • A lord blissyd mote þ*u* be for me thyn//

kyth þ*u* dost þ*i*self a1 þ*a*t þ*u* biddist me don •/ In holy writte lord þ*u* //

**f. 89v**

byddyst me louyn myn enmys / & I wot wel þ*at* in a1 þ*i*s werld was

neu*yr* so gret an enmye to me as I haue ben to þ*e* / þ*er*for lord þei

I wer slayn an hu*n*dryd sithys on a day / ȝyf it wer possibyl /

for thy loue ȝet cowde I neu*yr* ȝeldyn þe / þe goodnes þ*at* þ*u* hast

schewyd to me • Than answeryd owr lord to hir & seyd / I p*re*y

þ*e* dowt*yr* ȝeue me not elIys but lofe / þ*u* maist neu*yr* plesyn

me bettyr þa*n* hauyn me eu*yr* in þ*i* lofe / ne þ*u* xalt neu*yr* in

no penawns þ*at* þ*u* mayst do in erth / plesyn me so meche

as for to louyn me • And dowt*yr* ȝyf þ*u* wilt ben hey in

heuyn w*yth* me / kepe me al wey in þ*i* mende as meche as

þ*u* mayst / & forȝete me not at þ*i* mete / but thynk alwey

þ*at* I sitte in þ*i*n hert / & knowe eu*er*y thowt þ*at* is þ*er*in boþ*e* good

& ylle / & þ*at* I p*ar*ceyue þ*e* lest thynkyng / and twynkelyng / of

thyn eye • Sche seyd a ȝen to owr lord • Now trewly //

lord I wolde I cowde louyn þ*e* as mych as þ*u* mythist maky*n*

me to louyn þ*e* / ȝyf it wer possibyl I wolde louyn þ*e* as

wel as alle þe seynt*ys* in heuyn louyn þ*e* / & as wel as

alle þ*e* creaturys in erth myth louyn þ*e* •/ And I wolde •’

lord for þ*i* lofe be leyd nakyd on an hyrdil / alle men

to wonderyn on me for þ*i* loue / so it wer no p*er*el to her

sowlys / & þei to castyn slory & slugge on me / & be dra//

wyn fro town to town eu*er*y day my lyfe tyme / ȝyf þ*u*

wer plesyd þ*er*by / & no mannys sowle hyndryd •/ þ*i* wil mote

be fulfillyd & not myn .;.

**M**Any ȝerys on palme sonday as þ*i*s creatur was at

þ*e* processyon w*yth* oþ*er* good pepyl in þ*e* chirch ȝerd & beheld

how þe p*re*yst*ys* dedyn her obs*er*uawnce • how þei knelyd

to þe sacrament & þe pepil also •/ it semyd to hir gostly sygth

as þei sche had ben þ*at* tyme in Ier*usa*l*e*m / & seen owr lord in hys

manhod receyuyd of þ*e* pepil / as he was whil he went her

in erth •/ þa*n* had sche so meche swetnes & deuocyon / þ*at* sche

myth not beryn it / but cryid wept & sobbyd ful boistowsly

sche had many an holy thowt of owr lord*ys* passyon / & be//

held hym in hir gostly syght as verily / as he had ben a forn

hir in hir bodily syght / þ*er*for myth sche not w*yth*stondy*n* wepy*n*g

**f. 90r**

& sobbyng / but sche must ned*ys* wepyn cryin & sobbyn whan

sche be held hir sauyowr suffyr so gret peynys for hir lofe /

Than xulde sche p*re*yn for al þe pepil þ*at* was leuyng in erth /

þ*at* þei myth do owr lord dew worschep & reu*er*ens þat tymys

& al tymys / & þ*at* þei myth ben worthy to heryn & vndirstondyn

þ*e* holy word*ys* & lawys of god / & mekely obeyn & trewly fulfillyn

hem vp on her powyr / & it was custom in þ*e* place • þ*er* sche //

was dwellyng to haue a s*er*mown on þ*at* day •/ & þa*n* as a wor//

schepful docto*wr* of diuinite was in þ*e* pulpit / & seyd þ*e* s*er*mown

he rehersyd oftyn tyme þ*e*s wordys • Owr lord Ih*es*u langurith

for lofe •/ þo wordys wrowt so in hir mende • Wha*n* sche herd //

spekyn of þ*e* parfyte lof þ*at* owr lord Ih*es*u crist had to mankynde /

& how der he bowt us w*yth* hys bitt*yr* passyon schedyng hys hert

blood for owr redempcyon / & suffyrd so schamful a deth for //

owr saluacyon /• þa*n* sche myth no leng*ar* kepyn þ*e* fir of lofe clos

w*yth* inne hir brest / but wheþ*yr* sche wolde er not / it wolde ape//

ryn w*yth* owte forth / swech as was closyd w*yth*inne forth / & so

sche cryed ful lowde & wept & sobbyd ful sor / as þow sche //

xulde a brostyn for pite & co*m*passyon / þ*at* sche had of owr

lord*ys* passyon /• & su*m*tyme sche was al on a watyr w*yth* þ*e* labo*wr*

of þ*e* crying / it was so lowde & so boistows / & mech pepil //

wondryd on hir & bannyd hir ful fast / supposyng þ*at* sche had

feynyd hir self for to cryin • And sone aft*y*r owr lord seyd

on to hir • Dowt*yr* þ*i*s plesith me rith wel for þ*e* mor schame

& mor despite þ*at* þ*u* hast for my lofe / þ*e* mor Ioy schalt þ*u*

haue w*yth* me in heuyn • And it is rithful þ*at* it be so • Su*m*

tyme sche herd gret sownd*ys* & gret melodiis w*yth* hir bodily

erys / & þa*n* sche þowt it was ful mery in heuyn / & had ful

gret languryng / & ful gret longyng þedyr ward / w*yth* many

a stille morny*n*g • And þa*n* many tymys owr lord Ih*es*u crist

wolde sey to hir • Dowt*yr* her is þ*i*s day a fayr pepil / and

many of hem xal ben ded er þ*i*s day twelmonyth / & telde

hir be forn wha*n* pestilens xulde fallyn & sche fonde it in

[dede

**f. 90v**

dede as sche had felt be forn / & þ*at* strengthyd hir mech in þ*e* lofe

of god • Owr lord wolde seyn also Dowt*yr* þei þ*at* wil not beleuy*n*

þ*e* goodnes & þ*e* grace þ*at* I schewe on to þ*e* in þ*i*s lyfe / I xal make

hem to knowe þ*e* trewth wha*n* þ*e*i arn dede & owt of þ*i*s world

Dowt*yr* þ*u* hast a good ȝele of charite / in þ*at* þ*u* woldist alle //

men wer sauyd / & so wolde I •/ & þei seyn þ*at* so wolde þei / but þ*u*

maist wel se • þ*at* þei wol not hem self be sauyd / for alle

þei wil su*m*tyme heryn þ*e* word of god / but þ*e*i wil not alwey

don þ*er*aft*yr* / & þei wil not sorwyn hem self for her synnys

/ ne þei wil suffyr non oþ*er* to suffir for hem / Neu*yr* þ*e* lesse

dowt*yr* I haue ordeynd þ*e* to be a merowr a mong*ys* hem / for

to han gret sorwe / þ*at* þei xulde takyn exampil by þ*e* / for

to haue su*m* litil sorwe in her hert*ys* for her synnys / þ*at* þ*e*i

myth þ*er*thorw be sauyd / but þei louyn not to heryn of

sorwe ne of co*n*tricyon •/ but good dowt*yr* do þ*u* þi deuer

& p*re*y for hem whil þ*u* art in þ*i*s world / & þ*u* xalt haue þe

same mede & reward in heuyn / as ȝyf al þ*e* werlde wer

sauyd be þ*i* good wil / & þ*i* p*re*yer • Dowt*yr* I haue many tymys

seyd to þ*e* / þ*at* many • thowsand sowlys xal be sauyd thorw

þi p*re*yerys / & su*m* þ*at* lyn in poynt of deth xal han g*ra*ce //

thorw þ*i* m*er*it*ys* & þ*i* p*re*yerys / for þ*i* terys & þi p*re*yerys arn

ful swet & acceptabil vn to me •/ þa*n* sche seyd in hir mende

to owr lord Ih*es*u crist • A Ih*es*u blissyd mote þ*u* be w*yth*owtyn

ende / for I haue many a gret cawse to thank þ*e* & lofe þ*e*

w*yth* al myn hert /• for it semith to me lord þ*at* þ*u* art alle

charite / to þe p*ro*fyte & helth of mannys sowle • A Lord I beleue

þ*at* he xal be ryth wikked þ*at* xal be partyd fro þ*e* w*yth*owtyn ende

he xal neyþ*er* welyn good ne do good ne desiryn good •/ &

þ*er*for lord I thanke þ*e* for al goodnes þ*at* þ*u* hast schewyd on

to me ryth vnworthy wrech / And þa*n* on þe same sonday

wha*n* þ*e* p*re*yste toke þ*e* crosse staf & smet on þ*e* chirche dor •/ &

þe dor openyd a geyn hym / & þa*n* þ*e* p*re*yst entryd w*yth* þ*e* sac*ra*//

ment / & al þ*e* pepil folwyng in to chirche / þa*n* thowt sche //