**f . 91r**

þ*at* owr lord spak to þe deuyl & openyd helle ȝat*ys* confowndyng

hym & alle hys Oste / & what g*ra*ce & goodnes he schewyd to þo

sowlys delyueryng hem fro eu*yr* lestyng p*re*son mawgr*e* þ*e* deuyl

& alle hys • Sche had many an holy thowt & many an holy

desyr whech sche cowde neu*yr* tellyn ne rehersyn [ ne hir tu*n*ge

myth neu*yr* exp*re*ssyn þ*e* habu*n*dawnce of g*ra*ce / þ*at* sche felt / blis//

syd be owr lord of alle hys ȝyft*ys* •/ Whan þei wer comyn

in to þe cherch & ache beheld þe p*re*yst*ys* knelyng be forn þ*e*

c*ru*cifixe And as þei songyn •/ þe p*re*yste whech executyd þe

s*er*uyse þ*at* day drow up a cloth be for þ*e* c*ru*cyfixe / thr*e* tymys /

eu*er*y tyme heyar / þa*n* oþ*er* / þ*at* þe pepil xulde se þe c*ru*cifixe •/

þa*n* was hir mende al holy takyn owt of al erdly thyng*ys* /

& set al in gostly thyng*ys* p*re*ying & desyryng þ*at* sche myth

at þ*e* last han þe ful syght of hym in heuyn • Whech is boþ*i*n

god & man in oo • p*er*sone •• And þa*n* xulde sche al þ*e* messe tyme

aft*yr* wepyn & sobbyn ful plentyuowsly / & su*m* tyme amo*n*g

cryin rith feruently / for hir thowt þ*at* sche saw owr lord

crist Ih*es*u as verily in hir sowle w*yth* hir gostly eye / as sche

had seyn be forn þ*e* c*ru*cifixe w*yth* hir bodily eye .;.

**T**han sche beheld in þ*e* syght of hir sowle owr blisful

lord c*ri*st Ih*es*u comyng to hys passyon ward / & er

he went he knelyd down & toke hys moderys blissy*n*g /

/ þa*n* sche saw hys modyr fallyng down in swownyng befor

hir sone / seyng vn to hym Alas my der sone how schal I

suffyr þ*i*s sorwe / & haue no Ioy in al þ*i*s werlde but *þe* //

a lone A der sone ȝyf þ*u* wilt al gat*ys* dey : late me deye

befor þ*e* / & late me neu*yr* suffyr þ*i*s day of sorwe / for I may

neu*yr* beryn þ*i*s sorwe þ*at* I xal han for þ*i* deth / I wolde sone

þ*at* I myth suffir deth for þ*e* / so þ*at* þ*u* xuldist not deyin / ȝyf

mannys sowle myth so be sauyd / Now der sone ȝyf þ*u* haue

no rewth of þ*i* self / haue rewth of þ*i* modyr •/ for þ*u* wost

ful wel þ*er* can no man in al þ*i*s worlde co*m*fortyn me //

but þ*u* a lone • Than owr lord toke up hys modyr in hys //

**f. 91v**

armys & kissyd hir ful swetly & seyde to hyr A blissyd modyr beth

of a good cher & of a good co*m*forte / for I haue tel ȝow ful oftyn

þat I must nedys suffyr deth / & ellys schulde no man be sauyd ne

neu*yr* comyn in blisse / & modir it is my fadyrs wil þ*at* it be so

& þ*er*for I p*re*ye ȝow late it be ȝo*wr* wil also / for my deth xal t*ur*ne

me to gret worschep & ȝow & al man kynde to gret Ioye &

p*ro*fyte whech þ*at* trustyn in my passyon & werkyn þ*er*aftyr

And þ*er*for blissyd modir • ȝe must abydyn her aft*yr* me • for

in ȝow schal restyn al þ*e* feith of holy chirch / & be ȝo*wr* feith

holy chirch xal encresyn in hir feith • And þ*er*for I p*re*y ȝow

derworthy modyr cesyth of ȝo*wr* sorweng / for I xal not leuy*n*

ȝow co*m*fortlees / I schal leuyn her w*yth* ȝow Iohn my cosyn to

co*m*fort ȝow in stede of me / I xal send myn holy Awngelys to

co*m*for ȝow in erth / & I xal co*m*fortyn ȝow in ȝo*wr* sowle myn owy*n*

self / for modir / ȝe wote wel I haue behyte ȝow þ*e* blys of he//

uyn & þ*at* ȝe ar sekyr þ*er* of • A derworthy modyr what wolde

ȝe bett*yr* þa*n* þ*er* I am kyng •’• ȝe for to be qwen • & alle Awngel*ys*

& seynt*ys* xal be buxom to ȝo*wr* wil / & what g*ra*ce ȝe aske me

I xal not denye ȝo*wr* desyr / I xal ȝeuyn ȝow powyr ou*yr* þe

deuelys þ*at* þ*e*i xal be aferd of ȝow / and ȝe not of hem •• And

also my blissyd modyr • I haue seyd to ȝow be for tyme þ*at*

I xal comyn for ȝow myn owyn self whan ȝe xal passyn

owt of þ*i*s world • w*yt*h alle myn Awngelys & alle myn seynt*ys*

þ*at* arn in heuyn / & bryng ȝow be for my fadyr w*yth* al man*er*

of musyk melody & Ioy / & þ*er* xal I sett ȝow in gret pees

& rest w*yth* owtyn ende /• And þ*er* xal ȝ*^*e be corownyd as for

qwen of heuyn / as for lady of al þ*e* worlde / & as for emp*re*s

of helle / & þ*er*for my derworthy modyr • I p*ra*y ȝow blissyth

me & late me go do my fadrys wille /• for þ*er*for I cam

in to þ*i*s worlde & toke flesch & blood of ȝow •7/ Whan þ*e*

sayd creatur beheld þ*i*s gloriows syght in hir sowle

& saw how he blissyd hys modyr / & hys modyr hym / &

þan hys blissyd modyr myth not spekyn o word mor to //

**f. 92r**

hym but fel down to þ*e* grownde / & so þei partyd a sundyr

hys modyr lying stille as sche had ben ded / þan þe sayd creatur

thowt sche toke owr lord Ih*es*u crist be þ*e* clothys / & fel down at hys

feet • p*re*yng hym to blissyn hir / & þ*er*w*yth* sche cryid ful ~~w~~ lowde & wept

rith sor seying in hir mende • A lord wher schal I be come I had

wel leu*ar* þ*at* þ*u* woldist sle me / þa*n* latyn me abydyn in þ*e* worlde

w*yt*h owtyn þ*e* / for w*yth* owtyn þ*e* I may not abydyn her lord • Than

answeryd owr lord to hir / be stille dowt*yr* & rest w*yth* my modyr

her & co*m*fort þ*e* in hir / for sche þ*at* is myn owyn modyr must

suffyr þ*i*s sorwe •/ but I xal come a geyn dowt*yr* to my modyr

& comfortyn hir / & þ*e* bothyn / & t*ur*nyn a1ȝo*wr* sorwe in to Ioye /

And þa*n* hir thowt owr lord went forth hys wey / & sche went

to owr lady & seyd A blissyd lady risith vp / & late vs folwe

ȝo*wr* blissyd sone as long as we may se hym / þ*at* I may lokyn I

now up on hym er he deye • A der lady how may ȝo*wr* hert lesty*n*

& se ȝo*wr* blisful sone se al þ*i*s wo / lady I may not dur it & ȝyt

am I not hys modyr •/ þa*n* owr lady answeryd & seyd • Dowt*yr* • þ*u*

herist wel it wil non oþ*er*wise be / & þ*er*for I must nedys suffyr

it • for my sonys lofe •/ And þa*n* hir thowt þ*at* þei folwyd forth

aft*yr* owr lord / & sey how he mad hys p*re*yeris to hys fadyr in

þ*e* mownt of Olyuete / & herdyn þe goodly answer þ*at* cam fro

hys fadyr / & þe goodly answer þ*at* he ȝaf hys fadyr a geyn •/ þan

sche sey how owr lord went to hys discipulys / & bad hem

wakyn hys enmys wer ner • And þa*n* com a gret multitude

of pepil w*yth* mech lyght & many armyd men w*yth* stauys swer

dys & polexis to sekyn owr lord Ih*es*u crist / Owr m*er*ciful lord

as a meke lombe seying on to hem whom seke ȝe •’ / þei an//

sweryd w*yth* a scharp spiryt Ih*es*u of Naȝareth • Owr lord seyd

a ȝen • [Ego sum] [ul in red] • And þa*n* sche sey þe Iewys fallyn down on

þ*e* grownde / þei mowt not stondyn for drede / but a non þei

resun a geyn & sowtyn as þ*e*i had don be forn / And owr lord

askyd •• Whom seke ȝe And þei seyd a geyn Ih*es*u of Naȝareth /

Owr lord answeryd I it am And þa*n* a non sche sey Iudas come //

**f. 92v**

& kyssyn owr lord / & þe Iewys leyd hand*ys* vp on hym ful violentlyche

/ þa*n* had owr lady & sche meche sorwe & gret peyn to se þ*e* lombe

of innocencye • so co*n*temptibly be haldyn & drawyn w*yth* hys owyn

pepil þ*at* he was specialy sent vn to • And a swithe þ*e* sayd c*re*atur

beheld w*yth* hir gostly eye þe Iewys puttyng a cloth be forn owr

lord*ys* eyne / betyng hym & bofetyng hym in þ*e* heuyd / & bobyng

hym be forn hys swete mowth / criyng ful cruelly vn to hy*m*

telle us now how smet þ*e* •/ þ*e*i sparid not to spittyn in hys face

in þ*e* most schamful wise þ*at* þei cowde And þa*n* owr lady &

sche hyr vnworthy hand maydyn for þ*e* tyme wept / & syhyd

ful sor for þ*e* Iewys ferd so fowle & so venowslych w*yth* hir

blisful lord / & þei wolde not spare to luggen hys blisful

erys & drawyn þ*e* her of hys berd And a non aftyr sche saw

hem drawyn of hys clothys / & makyn hym al nakyd & sithyn

drewyn hym forth a forn hem / as it ^had ben þ*e* most malefacto*wr*

in al þ*e* worlde / & ^he went forth ful mekely a forn hem al mod*yr*

nakyd as he was born to a peler of ston / & spak no worde

a geyn hem / but leet hem do & sey what þei wolde And þ*er*

þei bowndyn hym to þ*e* peler as streyt as þei cowde & beetyn

hym on hys fayr white body w*yth* baleys w*yth* whippis & w*yth* scorg*ys*

& than hir thowt owr lady wept wondir sor • And þ*er*for þ*e*

sayd creatur must ned*ys* wepyn & cryin whan sche sey swech

gostly syȝt*ys* in hir sowle / as freschly & as verily / as ȝyf it

had ben don in dede in hir bodily syght / and hir thowt þ*at* owr

lady & sche wer al wey to gedyr to se owr lord*ys* peynys

Swech gostly syghtys had sche eu*er*y palme sonday & eu*er*y

good fryday / & in many oþer wise boþ*e* many ȝerys to gedyr

And þ*er*for cryid sche & wept ful sor & suffyrd ful myche

despite & repref in many a cu*n*tre • And þa*n* owr lord seyd to in [over to]

hir sowle /• Dowt*y*r þ*e*s sorwys & many mo suffyrd I for þ*i* lofe

& diuers peynys mo þa*n* any man can tellyn in erth •’ / þ*er*for

dowt*yr* þ*u* hast gret cawse to louyn me ryght wel for I haue

bowt þi lofe ful der .;. trew it is blyssyd lord :~

**f. 93r**

**A**N oþ*er* tyme sche saw in hyr co*n*templacyon owr lord

Ih*es*u crist bowndyn to a peler & hys hand*ys* wer bowndy*n*

a bouyn hys heuyd •• And þa*n* sche sey sextene men

w*yth* sextene scorg*ys* & eche scorge had • viiibabelys of leed on þe//

ende / & eu*er*y babyl was ful of scharp p*re*kelys as it had ben þ*e* rowelys

of a spor & þo men w*yth* þ*e* scorg*ys* madyn comenawnt þ*at* ich of

hem xulde ȝeuyn owr lord • xl • strokys • Wha*n* sche saw þ*i*s petows

syght / sche wept & cryid ryth ~~wo~~ lowde as ȝyf sche xulde a //

brostyn for sorwe & peyne • And whan owr lord was al to

betyn & scorgyd / þ*e* Iewys • losyd hym fro þ*e* peler / & tokyn hym

hys crosse for to beryn ~~to þ~~*~~e~~* ~~mownt~~ on hys schuldyr • And þa*n*

hir thowt þ*at* owr lady & sche went be an oþ*er* wey for to metyn

w*yth* hym / & whan þ*e*i mettyn w*yth* hym / þ*e*i sey hy*m* beryn þ*e* heuy

crosse w*yth* gret peyne / it was so heuy & so boystows þ*at* vnethe

he myth bere it / & þa*n* owr lady seyd vn to hym A my swete

sone late me help to ber þ*at* heuy crosse / & sche was so weyke

þ*at* sche myth not but fel down & swownyd & lay stille as it

had ben a ded woman •/ þa*n* þ*e* creatur say owr lord fallyn

down by hys modyr / & co*m*fortyn hir as he myth w*yth* many

swete word*ys* • Whan sche herd þ*e* word*ys* & sey þ*e* compassyon þ*at*

þ*e* modyr had of þ*e* sone & þ*e* sone of hys modyr / þa*n* sche wept

sobbyd & criyd as þow sche xulde a deyid for pite & co*m*passyon

þ*at* sche had of þ*at* petows syght & þ*e* holy thowt*ys* þ*at* sche had

in þe mene tyme þ*e* whech wer / so sotyl & heuynly / þ*at* sche

cowde neu*yr* tellen hem aft*yr* / so as sche had hem in felyng /

Sithyn sche went forth in co*n*templacyon / þorw þ*e* m*er*cy of

owr lord Ih*es*u crist to þ*e* place þ*er* he was naylyd to þ*e* crosse

And þa*n* sche sey þ*e* Iewys w*yth* gret violens • rendyn of owr

lord*y*s p*re*cyows body a cloth of sylke þ*e* which was cleuyn &

hardyd so sadly & streitly to owr lord*ys* body w*yth* hys p*re*cyows

blood / þ*at* it drow a wey al þ*e* hyde & al þ*e* skyn of hys blissyd

body / & renewyd hys p*re*ciows wownd*ys* & mad þ*e* blod to

renne down al a bowtyn on eu*er*y syde / þa*n* þ*at* p*re*cyows body

aperyd to hir syght / as rawe as a thyng þ*at* wer newe flayn

**f. 93v**

owt of þe skyn ful petows & rewful to be holdyn And so had sche a

newe sorwe þ*at* sche wept & cryid ryth sor / & a non aftyr sche beheld

how þ*e* cruel Iewys leydyn hys p*re*cyows body to þ*e* crosse / & sithyn

tokyn a long nayle a row & a boistews & sett to hys on hand

& w*yth* gret violens & cruelnes þei dreuyn it thorw hys hande /

hys blisful modyr beheldyng & þ*i*s creatur how hys p*re*cyows

body schrynkyd & drow to gedyr w*yth* alle senwys & veynys in

þ*at* p*re*cyows body / for peyne þ*at* it suffyrd & felt þei sorwyd and

mornyd & syhyd ful sor • Than sey sche w*yth* hyr gostly eye //

how þe Iewys festenyd ropis on þe oþ*er* hand / for þ*e* senwys

& veynys wer so schrynkyn w*yth* peyne þ*at* it myth not come

to þ*e* hole þ*at* þei had morkyn þ*e*rfor / & drowyn þ*er*on to maky*n*

it mete w*yth* þ*e* hole & so her peyne & hir sorwe eu*yr* encresyd

And sithyn þei drowyn hys blisful feet on þ*e* same man*er*

& þa*n* hir thowt in hir sowle / sche herd owr lady seyn to þ*e*

Iewys • Alas ȝe cruel Iewys why far ȝe so w*yth* my swete //

sone & dede he ȝow neu*yr* non harm / ȝe fille myn hert ful

of sorwe And þa*n* hir thowt þ*e* Iewys spokyn a geyn boys

towsly to owr lady / & put hir a way fro hir sone / þa*n* þe

forseyd creatur thowt þ*at* sche cryid owt of þe Iewys / & seyd •

ȝe cursyd Iewys why sle ȝe my lord Ih*es*u crist sle me raþ*ar*

& late hym gon And þa*n* sche wept & cryid passyngly sor þ*at*

myche of þ*e* pepil in þ*e* chirche wondryd on hir body & a

non sche sey hem takyn vp þ*e* crosse w*yth* owr lord*ys* body han//

gyng þ*er* on & madyn gret noyse & gret crye / & lyftyd it

vp fro þ*e* erthe a certeyn distawnce / & sithyn letyn þ*e* crosse

fallyn down in to þ*e* morteys / & þa*n* owr lord*ys* body scha

kyd & schoderyd / & alle þ*e* ioynt*ys* of þ*at* blisful body brostyn

& wentyn a sundyr / & hys p*re*cyows wownd*ys* ronnyn down

w*yth* reuerys of blood on eu*er*y syde / & so sche had eu*yr* mor //

cawse of mor wepyng & sorwyng • And þa*n* sche herd owr

lord hangyng on þ*e* crosse seyn þes word*ys* to hys modyr

Woman se thy sone of seynt Iohn þ*e* Euangelist / þa*n* hir

thowt owr lady fel down & swownyd / & seynt Iohn toke //

**f. 94r**

hir vp in hys armys & co*m*fortyd hir w*yth* swete word*ys* as wel //

as he cowde er myth • The creatur seyd þan to owr lord as hir semyd

Alas lord þ*u* leeuyst her a careful modyr what xal we now don &

how / xal we beryn þ*i*s gret sorwe þ*at* we xal han for thy lofe • And

þan sche herd þ*e* too theuys spekyn to owr lord And owr lord seyd

to þe on thefe /• þ*i*s day þ*u* xalt ben w*yth* me in paradys •/ þa*n* was sche

glad of þ*a*t answer / & p*re*iyd owr lord for hys m*er*cy • þ*at* he wolde ben

as g*ra*cyows to hir sowle wha*n* sche xulde passyn owt of þ*i*s

worlde as he was to þ*e* thef /• ffor sche was wers hir thowt þa*n*

any thef And þa*n* hir thowt owr lord comendyd hys spiryt in

to hys fadrys handys & þ*er*w*yth* he deyid •/ þa*n* hir thowt sche sey

owr lady swownyn & fallyn down / & lyn stille as sche had ben

ded •/ þa*n* þ*e* creatur thowt þ*at* sche ran al a bowte þ*e* place / as it

had ben a mad woman crying & roryng / & sithyn sche cam

to owr lady & fel down on hir kneys be forn hir / seying to

to hir / I p*re*y ȝow lady cesyth of ȝo*wr* sorwyng / for ȝo*w*r sone is ded

& owt of peyne / for me thynkyth ȝe han sorwyd a now /•7 &

lady I wil sorwe ~~w~~*~~yth~~* ^for ȝow for ȝo*wr* sorwe is my sorwe • Than hir

thowt sche sey loseph ab Armathy takyn down owr lord*ys*

body of þ*e* crosse & leyd it be forn owr lady on a marbil ston

Owr lady had þa*n* a man*er* of ioye • Whan hir dere sone was

takyn down of þe crosse & leyd on þ*e* ston be for hir • And

þan owr blisful lady bowyd down to hir sonys body & kyssyd

hys mowth • & wept so plentyuowsly ou*yr* hys blissyd face

þ*at* sche wesch a wey þ*e* blod of hys face w*yth* þe terys of hir

eyne • And þa*n* þ*e* creatur thowt i sche herd Mary Mawdelyn

seyn to owr lady / I p*ra*y ȝow lady / ȝyf me leue to handelyn

& kissyn hys feet / for at þ*e*s get I grace • Anon owr lady ȝaf

leue to hir & alle þo þ*at* wer þ*er* a bowte to do what worschip

& reu*er*ens þei wolde to þ*at* p*re*cyows body • And a non Mary

Mawdelyn toke owr lord*ys* feet & owr ladiis sisterys toke

hys handys •• þ*e* on syst*er* on hand & þ*e* oþ*er* sist*er* an oþ*er* hand / &

wept ful sor in kissyng of þo handys & of þ*o* p*re*cyows feet •/

**f. 94v**

And þe sayd creatur thowt þ*at* sche ran eu*yr* to & fro as it had be a woman

w*yth* owtyn reson • gretly desyryng to an had þe p*re*cyows body be hir

self a lone / þ*at* sche myth a wept a now in p*re*sens of þ*at* p*re*cyows

body / for hir thowt þ*at* sche wolde a deyid w*yth* wepyng & morny*n*g

in hys deth for loue þ*at* sche had to hym And as swythe sche

saw seynt Iohn þ*e* Eu*a*ngelist Ioseph of Aramathye & oþ*er* frend*ys*

of owr lord comyn & woldyn beryn owr lord*ys* body & p*re*yide

owr lady þ*at* sche wolde suffyr hem to beriin þ*at* p*re*cyows body

Owr dolful lady seyd to hem Serys wolde ȝe takyn a wey

fro me my sonys body I myth neu*yr* lokyn vp on hym I now

whil he leuyd / I p*ra*y ȝow late me han hym now he is ded / &

partith not my sone & me asondyr And ȝyf ȝe welyn al//

gat*ys* beryin hym / I p*re*y ȝow berith me w*yth* hym / for I may not

leuyn w*yth* owtyn hym And þ*e* creatur thowt þ*at* þei p*re*yid owr

lady so fayr til at þ*e* last / owr lady leet hem beryin hir der

sone w*yth* gret worschep & w*yth* gret reu*er*ens as long*yth* to hem to do .;.

**W**han owr lord was beriid •’ / owr lady fel down in //

swownyng as sche xulde a comyn fro þ*e* g*ra*ve /&

seynt Iohn toke hir vp in hys armys •/ & Mary //

Mawdelyn went on þ*e* oþ*er* syde to supportyn & co*m*fortyn owr

lady in as meche as þ*e*i cowde er myth •/ þa*n* þ*e* sayd creatur //

desiryng to a bydyn stille be þ*e* g*ra*ue of owr lord / mornyd wept

& sorwyd w*yth* lowde crying for tendyrnes & co*m*passyon þ*at* sche

had of owr lord*ys* deth / & many a lamentabyl desyr þ*at* god

put in hir mende for þ*e* tyme Wherfor þ*e* pepil wondryd vp

on hir •• hauyng gret m*er*ueyl what hir eylyd for þ*e*i knewe

ful litil þe cawse •/ hir thowt sche wolde neu*yr* a partyd þens

but desiryd to a deyd þ*er* & ben beriid w*yth* owr lord • Sithyn þ*e*

creatur thowt sche sey owr lady gon homward a geyn / & as

sche went þ*er* comyn many good women a geyn hir / & seyd

lady us is wo þ*at* ȝo*wr* sone is ded / & þ*at* owr pepil han don hym

so meche despite • And þa*n* owr lady bowyng down hir heuyd

thankyd hem ful mekely w*yth* cher & w*yth* contenawnce for sche

myth not spekyn / hir hert was so ful of heuynes • Than þ*e*

**f. 95r**

creatur thowt whan owr lady was comyn hom & was leyd down

on a bed / þa*n* sche ~~mad for owr lady a~~ good ~~cawdel & browt it hir to~~

~~co~~*~~m~~*~~fortyn hir And þa~~*~~n~~* ~~owr lady seyd on to hir • do it a wey dowtyr~~

~~ȝeue me no mete but myn owyn childe / þe creatur~~ seyd a ȝen

A blissyd lady ȝe must ned*ys* co*m*fortyn ȝo*wr* self & cesyn of ȝowr

sorwyng • A dowt*yr* wher xulde I gon • ^er wher xulde I dwellyn w*yth*

owtyn sorwe / I telle þ*e* certeyn was þ*er* neu*yr* woman in erth had

so gret cawse to sorwyn / as I haue / for þ*er* was neu*yr* woman in

þ*i*s world bar a bett*yr* childe ne a mekar to hys modyr •’ / þa*n* my

sone was to me And hir thowt sche herd owr lady cryin a

non w*yth* a lamentabyl voys / & seyd / Iohn wher is my sone Ih*es*u

crist & seynt Iohn answeryd a ȝen & seyd • Der lady ȝe wetyn

wel þ*at* he is ded • A Iohn sche seyd þ*at* is to me a careful reed /

The creatur herd as clerly þ*i*s answer in þ*e* vndirstondyng of

hir sowle / as sche xulde vndirstondyn o man spekyn to an

oþ*er* And anon þ*e* creatur herd seynt petyr knokkyng at þ*e* dor

& seynt Iohn askyd who was þ*er* / petyr answeryd / I synful //

petyr þ*at* hath forsakyn my lord Ih*es*u crist Seynt Iohn wolde

a don hym comyn in / & petyr wolde not / tyl owr lady bad

hym comyn in And þa*n* Petyr seyd lady I am not worthy

to comyn in to ȝow / & was stille w*yth* owtyn þ*e* dor / þa*n* seynt Ion

went to owr lady & telde hir þ*at* petyr was so abaschyd • þ*at* he

durst not comyn in • Owr Lady bad seynt Iohn gon a geyn

ȝerne to seynt Petyr / & bid hym comyn in to hir • And þa*n*

þe creatur in hyr gostly syght / beheld seynt petir comyn be

forn owr lady & fallyn downe on hys kneys • w*yth* gret wepy*n*g

& sobbyng / & seyd • lady I cry ȝow m*er*cy for I haue forsakyn ȝo*wr*

derworthy sone & my swete maist*yr* / þ*at* hath louyd me ful wel

& þ*er*for lady I am neu*yr* worthy to lokyn on hym ne ȝow //

neiþ*yr* but vp ȝo*wr* gret m*er*cy • A petyr seyd owr lady drede þ*e*

not for thow þ*u* haue forsakyn my swete sone he forsoke

neu*yr* þ*e* petir / & he xal comyn a geyn & co*m*fortyn us alle ryth

wel / for he behite me petir þ*at* he wolde comyn a geyn on þ*e*

thryd day & comfortyn me • A petyr seyd owr lady ful long //

**f. 95v**

tyme xal I thynke ~~þ~~ tyll þ*at* day comyth þ*at* I may se hys blissyd face

Than owr lady lay stille on hir bed & herd how þ*at* þ*e* frend*ys* of

Ih*es*u madyn her co*m*pleynt of þe sorwe þ*at* þei haddyn /

& eu*yr* owr lady lay stille mornyng & wepyng w*yth* heuy cher / & at

þe last Mary Mawdelyn & owr ladys sisterys tokyn her leue

of owr lady / for to go by~~in~~ [in crossed in red] onyment • þ*at* þei myth a noynty*n*

þ*er*w*yth* owr lord*ys* body •/ þa*n* þ*e* creatur left stille w*yth* owr lady / &

thowt a thowsand ȝer tyl þ*e* thryd day cam / & þ*at* day sche

was w*yth* owr lady in a chapel þ*er* ~~of~~ owr lord Ih*es*u crist aperyd

vn to hir & seyd Salue s*an*c*t*a parens [ul red] • And þa*n* þ*e* creatur thowt

in hir sowle þ*at* owr lady seyd Art þ*u* my swete Sone Ih*es*u • &

he seyd ȝa my blissyd modyr • I am ȝo*wr* owyn sone Ih*es*u

þa*n* he toke vp hys blissyd modyr & kissyd hir ful swetly

And þan þ*e* creatur thowt þ*at* sche say owr lady felyn and

tastyn owr lord*ys* body al a bowtyn / & hys hand*ys* & hys feet

ȝyf þ*er* wer ony sorhed er any peyne And sche herd owr

lord seyn to hys modyr Der modyr my peyne is al a goo

& now xal I leuyn for eu*yr* mo And modyr so schal ~~ȝe~~ ȝowr

peyne & ȝo*wr* sorwe be t*ur*nyd in to ful gret Ioye • Modyr aske

what ȝe wole & I xal tellyn ȝow And whan he had suffyrd

hys modyr to aske what sche wolde / & had answeryd to hir

questyons •/ þa*n* he seyd Modir be ȝo*wr* leue I must go spekyn

w*yth* mary Mawdelyn Owr lady seyd it is wel don / for sone

sche hath ful meche sorwe for ȝo*wr* absens And I p*re*y ȝow //

beth not long fro me •/ þ*e*s gostly syghtys & vndirstondyng*ys*

cawsed þ*e* creatur to wepyn to sobbyn & to cryin ful lowde

þ*at* sche myth not mesuryn hir self / ne restreyn hir þ*er* fro

On estern day & oþ*er* days whan owr lord wolde visityn

hir w*yth* hys g*ra*ce blissyd & worschepyd mote he ben And a non

aftyr þe creatur was in hir co*n*templacyon w*yt*h Mary Mawdely*n*

mornyng & sekyng owr lord at þ*e* g*ra*ue & herd & sey how //

owr lord Ih*es*u crist aperyd to hir in lekenes of a gardener

seying • Woman why weþist þ*u* • Mary not knowyng what he

was al inflawmyd w*yth* þ*e* fyre of lofe / seyd to hym a geyn •

**f. 96r**

Sir ȝyf þ*u* has ^takyn a wey my lord telle me & I xal takyn hym a ȝen •/ þan

owr m*er*ciful lord hauyng pite & co*m*passyon of hir •/ seyd •/ Mary •’:’

And w*yth* þ*at* word sche knowyng owr lord • fel down at hys feet •

& wolde a kyssyd hys feet / seying • Maist*yr* •’ Owr lord seyd to

hir towche me not •/ þa*n* þ*e* creatur thowt þ*at* Mary Mawdelyn

seyd to owr lord • A lord I se wel • ȝe wil not þ*at* I be so homly

w*yth* ȝow as I haue ben a forn & mad heuy cher •/ ȝys Mary •’

seyd owr lord / I xal neu*yr* forsake þ*e* / but I xal eu*yr* be w*yth* þe

w*yth* owtyn ende And þa*n* owr lord seyde to Mary Mawdelyn

go telle my bretheryn & petyr / þ*at* I am vp reson • And þan

þ*e* creatur thowt þ*at* Mary went forth w*yth* gret ioye / & þ*at* was

gret m*er*ueyl to hir þ*at* Mary enioyid •/ for ȝyf owr lord had seyd

to hir as he dede to Mary / hir thowt sche cowde neu*yr* a ben

mery •/ þ*at* was whan sche wolde a kissyd hys feet / & he seyd

towche me not • The creatur had so gret swem & heuynes

in þ*at* worde / þ*at* eu*yr* whan sche herd it in any s*er*mown as sche

dede many tymys / sche wept sorwyd & cryid as sche xulde

a deyd for lofe & desir þ*at* sche had to ben w*yth* owr lord .;.

**O**N þe purificacyon day er ellys candilmesse ~~day~~

whan þ*e* sayd creatur be held þ*e* pepil w*yth* her candelys

in cherch / hir mende was raueschyd in to beholdy*n*g

of owr lady offeryng hyr blisful sone owr sauyowr to þe

p*re*yst Simeon in þe tempyl / as verily to hir gostly vndir//

stondyng / as ȝyf sche had be þ*er* in hir bodily p*re*sens / for to

an offeryd w*yth* owr ladys owyn p*er*sone /• þa*n* was sche so co*m*for//

tyd be þe co*n*templacyon in hir sowle þat sche had in þ*e* behol//

dyng of owr lord Ih*es*u crist & of hys blissyd modyr / of //

Simeon þ*e* p*re*yste / of Ioseph / & of oþ*er* p*er*sonys / þ*at* þ*er* wery*n* whan

owr lady was purifyid / & of þe heuynly song*ys* / þ*at* hir thowt

sche herd • whan owr blisful lord was offeryd up to Symeon

/þ*at* sche myth ful euyl beryn vp hir owyn candel to þ*e* p*re*yst /

as oþ*er* folke dedyn at þ*e* tyme of offeryng /• but went wauery*n*g

on eche syde as it had ben a dronkyn woman wepy*n*g & sobby*n*g //

**f. 96v**

so sor þ*at* vn ethe sche myth stondyn on hir feet / for þ*e* fervowr of lofe

& deuocyon þ*at* god putte in hir sowle thorw hy co*n*templacyon / & su*m*

tyme sche myth not stondyn but fel downe a monge þ*e* pepil &

cryid ful lowde / þ*at* many man on hir wonderyd & m*er*ueylyd what

hir eyled / for þ*e* feruowr of þ*e* spiryt was so meche / þ*a*t þe body fayld

& myth not endur it Sche had swech holy thowt*ys* & meditacyons

many tymes whan sche saw women ben purifyid of her chil//

deryn •/ sche thowt in hir sowle þ*at* sche saw owr lady ben purifiid

& had hy co*n*templacyon in þ*e* beheldyng of þ*e* women wheche

comyn to offeryn w*yth* þ*e* women þ*at* weryn purifiid / hir mende

was al drawyn fro þ*e* erdly thowt*ys* & erdly syghtys / & sett al to

gedyr in gostly syght*ys* / whech wer so delectabyl & so deuowt

þ*at* sche myth not in þ*e* tyme of feruo*wr* / w*yth*stondyn hir wepyng hir

sobbyng ne hir crying / & þ*er*for suffyrd sche ful mech wondery*n*g

many a ^mob? ~~iape~~ [struck in red] & many a scorne • Also whan sche sey weddyng*ys*

men & women ben Ioyned to gedyr aft*yr* þ*e* lawe of þ*e* chirche

a non sche had in meditacyon / how owr lady was Ioynyd to ^holy? Ioseph

& of þe gostly Ioynyng of mannys sowle to Ih*es*u crist p*re*ying

to owr lord / þ*at* hir lofe & hir affeccyon myth ben Ioynyd to hy*m*

only w*yth* owtyn end /• And þ*at* sche myth han g*ra*ce to obeyn hym /

louyn ^hym & dredyn hym • Worschepyn & p*re*ysyn hym / & no thyng

to louyn but þ*at* he louyth / ne no thyng to welyn but þ*at* he wolde

& eu*yr* to be redy to fulfillyn hys wil bothyn nyght & day w*yth*

owtyn grutchyng er heuynes / w*yth* al gladnes of spiryt / &

many mo holy thowt*ys* þa*n* sche eu*yr* cowde rehersyn / for sche

had hem not of hir owyn stody / ne of hir owyn witte •’ / but

of hys ȝyfte whos wisdom is inco*m*p*re*hensibyl to alle c*re*aturys

saf only to hem • þ*at* he chesith & illuminyth mor er lesse as

he wil / hys owyn selfe for hys wil may not be constreyned

it is in hys owyn fre disposicyon • Sche had þ*e*s myndys &

þes desyrys w*yth* p*r*ofownde teerys syhyng*ys* & sobbyng*ys* / & su*m*tyme

w*yth* gret boistows crying*ys* as god wolde sende it / & su*m*tyme

soft teerys & p*re*uy w*yth* owtyn any boistowsnesse • Sche myth

**f. 97r**

neyþ*yr* wepyn lowde ne stille / but whan god wolde sende it hir •/ for sche

was su*m*tyme so bareyn fro teerys a day er su*m*tyme half a day / &

had so gret peyne for desyr þ*a*t sche had of hem / þ*at* sche wold a ȝouy*n*

al þ*i*s worlde / ȝyf it had ben hir / for a fewe teerys / er a suffyrd

ryth gret bodily peyne for to a gotyn hem w*yth* And þa*n* whan

sche was so bareyn sche cowde fynde no Ioye ne no co*m*forte in

mete ne drynke ne dalyawns / but eu*yr* was heuy in cher & in

cuntenawnce tyl god wolde send hem to hir a geyn / & þan

was sche mery a now •/ and þei so wer þ*at* owr lord w*yth*drow ~~hir~~

fro hir su*m*tyme þ*e* habu*n*dawnce of teerys / ȝet he w*yth*drowe //

not fro hir holy mend*ys* ne desyrys of ȝerys to gedyr •/ for //

eu*yr* hir mynde & hir desyr was to owr lord •/ but hir thowt

it was no sauowr ne swetnesse but wha*n* sche myth wepyn

for þan sche thowt þ*at* sche cowde p*re*yin .;.

**T**Weyn p*re*ist*y*s whech had gret trost in hir man*er* of crying

& wepyng / neu*yr* þ*e* lesse þ*e*i wer su*m*tyme in gret dowte //

whedyr it wer deceyuabyl er not / for as meche as sche

cryid & wept in þ*e* syght of þe pepil / þ*e*i had a p*re*uy co*n*seyt hir vn//

wetyng / þ*at* þ*e*i wolde p*re*uyn whedyr sche cryid for þ*e* pepil xulde //

heryn hir / er not / & on a day þe p*re*ist*ys* cam to hir & askyd • ȝyf

sche wolde gon too myle fro þen sche dwellyd on pilg*ri*mage /

to a cherch stod in þe feld / a good p*a*rty distawnce fro any oþ*e*r hows

whech was dedicate in þ*e* hono*wr* of god & seynt Michael Archawngyl

& sche seyd sche wolde gon w*yth* hem w*yth* good wil •/ þ*e*i toke w*yth* hem

a childe er tweyn & went to þe seyd place al in fere Whan

þei had a while mad her p*re*yerys þe sayd creatur had so mech

swetnes & deuocyon / þ*at* sche myth not kepyn it p*re*uy but brast

owt in boistows wepyng & sobbyng & cryid as lowde er ellys

lowder as sche dede wha*n* sche was a mong*ys* þ*e* pepil at hom /

& sche cowde not restreyn hir selfe þ*er*fro / ne no p*er*sonys beyng

þ*e*r p*re*sent / þa*n* þ*e* tweyn p*re*ist*ys* & a childe er tweyn w*yth* hem merveld

And þa*n* as þei cam homward a geyn þei mett women w*yth*

childeryn in her armys / & þ*e* forseyd creatur askyd ȝyf þ*e*r

wer any man childe a mong*ys* hem / & þe women seyd • nay •

**f. 97v**

þan was þ*e* mende so raueschyd in to þ*e* childhod of crist for desir þ*at*

sche had for to see hym / þ*at* sche mith not beryn it / but fel downe &

wept & cryid so sor / þ*at* it was m*er*ueyl to her it / þa*n* þ*e* p*re*ist*ys* haddyn

þ*e* mor trust þ*at* it was ryth wel w*yt*h hir whan þei herd hir cryin

in p*re*uy place / as wel as in opyn place / & in þ*e* feld as in þ*e* town

Also þ*er* wer nu*n*nys desiryd to haue knowlach of þ*e* creatur / & þat

þ*e*i xulde þe mor be steryd to deuocyon •/ sche was in her chirch

at mydde nyght / to heryn her mateyns /• & owr lord sent hir

so hy deuocyon & so hy meditacyon & swech gostly co*m*fort*y*s

[þ*at* sche was al inflawmyd w*yth* þ*e* fir of loue / þ*e* whech encresyd so

sor þ*at* it brast owt w*yth* lowde voys • & gret crying / þ*at* owr lord*ys*

name was þe mor m*a*gnifiid among*ys* hys s*er*uawnt*ys* þo þ*at* wery*n*

good meke & sympil sowlys / & wolde beleuyn þ*e* goodnes of o*wr*

lord Ih*es*u crist / þ*at* ȝeuith hys g*ra*ce to whom he wole / & specialy

to hem þ*at* dowtyn not / ne mystrostyn not in her askyng / hir

crying gretly p*ro*fityd to encres of m*er*ite & of vertu / to hem

þ*at* litil trostyd & lityl beleuyd p*er*auentur was litil encres of

vertu & of m*er*ite / but wheþ*yr* þ*e* pepil beleuyd in hir crying

er not /•’hir g*ra*ce was neu*yr* þe lesse / but eu*yr* encresyd • & as wel &

as goodly owr lord visityd hir on nyght as on day whan he wolde

& how he wolde & wher he wolde / for sche lakkyd no g*ra*ce but

whan sche dowtyd er mistrostyd þ*e* goodnes of god / supposyng er

dredyng þ*at* it was þ*e* wyle of hir gostly enmy to enformy*n* hir

er techyn hir oþ*er*wyse þa*n* wer to hir gostly hele • Wha*n* sche

supposyd þ*us* er co*n*sentyd to any swech thowt*ys* / thorw steryng

of any man er thorw any euyl spiryt in hir mende / þ*at* wolde

many a tyme a don hir left of hir good p*ur*pos / had þ*e* myghty

hand of owr lord*ys* m*er*cy not withstande hys gret malyce •/ þan

lakkyd sche g*ra*ce & deuocyon & alle good thowt*ys* & alle good //

mend*ys* tyl sche was thorw þ*e* m*er*cy of owr lord Ih*es*u crist com//

pellyd to beleuyn stedfastly w*yth* owtyn any dowtyng / þ*at* it was

god spak in hir & wolde be m*a*gnyfiid in hir for hys owyn //

goodnes / & hir p*ro*fyte / & for þ*e* p*ro*fyte of many oþ*er* •• And whan

sche beleuyd þ*at* it was god & no euyl spiryt þ*at* ȝaf hir so mech

**f. 98r**

grace of deuocyon / contricyon / & holy co*n*templacyon / þan had sche so //

many holy thowt*ys* holy spechys and dalyawns in hir sowle / techyng hir

how sche xulde louyn god / how sche xulde worschepyn hym & s*er*uy*n*

hym / þ*at* sche cowde neu*yr* rehersyn but fewe of hem • it wer so holy

& so hy •/ þ*at* sche was abaschyd to tellyn hem to any creatur / & also

it weryn so hy a bouyn hir bodily witt*ys* þ*at* sche myth neu*yr* exp*re*ssyn

hem w*yth* hir bodily tunge liche as sche felt hem / sche vndirstod

hem bett*yr* in hir sowle / þa*n* sche cowde vttyr hem / ȝyf on/of hir

co*n*fessowrys come to hir whan sche ros vp newely fro hir co*n*tem//

placyon / er ellys fro hir meditacyon / sche cowde a telde hym

meche thyng of þe dalyawnce þ*at* owr lord dalyid to hir sowle /

& in a schort tyme aft*y*r • sche had forȝetyn þ*e* most party þ*er*of

& ny eu*er*y deel .;.

**T**he Abbas of denney an hows of nu*n*nys oftyn tymys

sent for þ*e* sayd creatur / þ*at* sche xulde come to speke w*yth*

hir & w*yth* hir sisterys / þ*e* creatur thowt sche wolde not

gon tyl an oþ*er* ȝer / for sche myth euyl duryn þ*e* labowr / þa*n* as

sche was in hir meditacyon & had gret swetnes & deuocyon /

owr lord comawndyd hir to gon to denney & co*m*fortyn þ*e* ladiis

þ*at* desyryd to comownyn w*yth* hir / seying on þ*i*s man*er* to hir sowle /

Dowt*yr* go forth to þe hows of denney in þe name of Ih*es*u / for

I wole þ*at* þ*u* comfort hem • Sche was loth to gon for it was pes//

tylens tyme / & hir thowt þ*at* sche wolde for no good a deyd þer /

Owr lord seyd to hir mende a ȝen Dowt*yr* þ*u* xalt go saf & come

saf a ȝen • Sche went þa*n* to a worschepful Burgeys wyfe

þ*e* whech louyd hir & trostyd hir ryth mech whos husbond lay

in gret sekenes & teld þ*e* worschepful wife þ*at* sche xulde go to

denney The worthy woman wolde þ*at* sche xulde not a gon and seyd • I

wolde not sche seyd þ*at* myn husbond deyid whil ȝe wer owt for xl s [*hillings*?]

And sche seyd a ȝen • ȝyf ȝe wolde ȝeue me an hundryd pownde / I

wolde not a bydyn at hom / for whan sche was bodyn in hir sowle

for to gon / sche wolde in no wey w*yth*stond it / but for any thyng

sche wolde forth what þ*at* eu*yr* fel •/ & whan sche was bodyn ben at

hom sche wolde for no thyng gon owte And þa*n* owr lord telde

hir þ*at* þ*e* forseyd Burgeys xulde not dey •/ þan ȝede sche a geyn //

**f. 98v**

to þe worthy wife & bad hir ben of good comforte for hir husbo*n*d

xulde leuyn & faryn ryth wel / & þ*at* he xulde not dey ȝet / þ*e* good

wife was ryth glad & seyd a ȝen to hir / now gospel mote it be*n*

in ȝo*wr* mowth • Sithyn þ*e* creatur wolde a sped hir forth as sche

was comawndyd / & whan sche cam to þ*e* watyrs syde alle þ*e*

botys weryn forth to Cambrygge ward er þa*n* sche cam / þa*n*

had sche mech heuynes how sche xulde fulfillyn owr lordys

biddyng And a non sche was bodyn in hir sowle þ*at* sche xulde

not ben sory ne heuy / for sche xulde ben ordeynd for wel a

now / & sche xulde gon safe & come saf a ȝen / & it fel so in dede

/ þan owr lord mad a man*er* of thankyng to hir for as meche

as sche in co*n*templacyon & in meditacyon had ben hys

modyrs maydyn & holpyn to kepyn hym in hys childhod

& so forth in to þe tyme of hys deth & seyd vn to hir Dowt*yr*

þow xalt han as gret mede & as gret reward w*yth* me i*n* heuy*n*

for þi good s*er*uyse / & þ*e* good ded*ys* / þ*at* þ*u* hast don in þ*i* mynde

& meditacyon / as ȝyf þ*u* haddyst don þo same dedys w*yth* thy

bodily witt*ys* w*yth* owtyn forth •/ And also dowt*yr* whan þ*u* dost //

any s*er*uyse to þ*e* & to þin husbond in mete or drynke er any

oþ*er* thyng • þ*at* is nedful to ȝow / to þ*i* gostly fadirs / er to any

oþ*er* þ*at* þ*u* receyuyst in my name / þ*u* xalt han þ*e* same mede

in heuyn / as thow þ*u* dedist it to myn owyn p*er*sone / er to

my blissyd modyr / & I xal thankyn þ*e* þ*er*for • Dowt*yr* þ*u* seyst þ*at*

it is to me a good name to be callyd al good •/ & þ*u* xalt

fyndyn þ*at* name is al good to þe • And also dowt*yr* þ*u* seyst

it is wel worthy þ*at* I be callyd al lofe •’/ & þ*u* xalt wel fyndyn þ*at*

I am al lofe to þe / for I knowe eu*e*ry thowt of thyn hert

And I knowe wel dowt*yr* þ*at* þ*u* hast many tymys þowt / ȝyf þ*u*

haddist • an had many chirchys ful of nobelys / þ*u* woldist

a ȝouyn hem in my name • And also *þu* hast thowt / þ*at* þ*u* wol//

dist / ȝyf þ*u* haddist had good a now / a made many Abbeys

for my lofe / for religiows men & women / to dwellyn in

& a ȝouyn iche of hem hu*n*dryd pownd*ys* be ȝer for to ben

my s*er*uawnt*ys* • And þ*u* hast also in þ*i* mende desyryd to han //

**f. 99r**

many p*re*ist*ys* in þe town of lynne / þ*at* myth syngyn & redyn nyght &

day for to s*er*uyn me / worschepyn me / & p*re*ysyn & thankyn me / for

þ*e* goodnes þ*at* I haue don to þ*e* in erthe / & þ*er*for dowt*yr* I behote þ*e*

þ*u* xalt haue þ*e* same mede & reward in heuyn for þ*i*s good willys /

& þ*e*s good desyrys / as ȝyf þ*u* haddist don hem in dede Dowt*yr*

I knowe alle þ*e* thowt*ys* of þin hert þ*at* þ*u* hast to alle man*er* men

& women / to alle laȝerys & to alle p*re*sonerys / & as mech good

as þ*u* woldist ȝeuyn hem be ȝer to s*er*ue me w*yth* •/ I take it as yf

it wer don in dede / & dowt*yr* I thanke þ*e* for þ*e* charite • þ*at* þ*u* //

hast to alle lecherows men & women for þ*u* p*re*yst for hem /

& wepist many a teer for hem •/ desyryng þ*at* I xulde delyu*yr*

hem owt of synne / & ben as g*ra*cyows to hem as I was to //

Mary Mawdelyn / & þ*at* þ*ei* myth han as gret lofe to me •/ as

Mary Mawdelyn had • And w*yth* þ*i*s co*n*dicyon þ*u* woldist þ*at* eu*er*y

of hem xulde haue xx pownde be ȝer to louyn me & p*re*ysyn

me And dowt*yr* þ*i*s gret charite þ*at* þ*u* hast in þ*i* p*re*ier to hem

plesyth me ryth wel • And also dowt*yr* I thanke þ*e* for þ*e* charite

þ*at* þ*u* hast in þ*i* p*re*yer • Whan þ*u* p*re*yist for alle Iewys & Saraȝenys /

& alle hethyn pepil / þ*at* þei xulde comyn to cristen feith •/

þ*at* my name myth be magnyfiid in hem •/ & for þ*e* holy teerys

& wepyng*ys* þ*at* þ*u* hast wept for hem / p*re*ying & desyry*n*g þ*at* ȝyf any

p*re*yer myth bryngyn hem to g*ra*ce or to cristyn dom / þ*at* I xulde

heryn þi p*re*yer for hem yf it wer my wille /• fforþ*er*mor dowt*y*r

I thanke þe for þ*e* gen*er*al charite þ*at* þ*u* hast to alle þ*e* pepil þ*at*

is now in þ*i*s worlde leuyng / & to alle þo þ*at* arn for to come /

in to þ*i*s world*ys* ende •/ þ*at* þ*u* woldist ben hakkyd as smal as

flesche to þe potte for her lofe •/ so þ*at* I wolde be þ*i* deth sauy*n*

hem alle fro dampnacyon ȝyf it plesyd me •/ for þ*u* seyst

oftyn in thy thowt þ*at* þ*er* arn I nowe in helle •/ & þ*u* woldist

þ*at* þ*er* xulde neu*yr* mo men des*er*uyn for to comyn þ*e*rin • And þ*er*for

dowt*yr* for alle þ*e*s good willys & desyrys þ*u* xalt han ful hy

mede & rewarde in heuyn / beleue it ryth wel / & dowt it

neu*yr* a deel / for alle þ*e*s g*ra*cys ar my g*ra*c*ys* & I werke hem in

þ*e* my self for þ*u* xuldist han þe mor mede in heuyn • And I //

**f. 99v**

telle þe trewly dowt*yr* eu*e*ry good thowt & eu*er*y good desyr þ*at* þ*u* hast in

þ*i* sowle is þ*e* speche of god / al yf it be so þ*a*t þ*u* her me not spekyn

to þ*e* su*m*tyme / as I do su*m*tyme to þ*i* cler vndirstondyng And þ*er*for

dowt*yr* I am as an hyd god in þ*i* sowle And I w*yth*drawe su*m* tyme

þ*i* teerys & þ*i* deuocyon / þ*at* þ*u* xuldist thynkyn in thy self þ*at* þ*u*

hast no goodnes of þ*i* self / but al goodnes comyth of me • And

also þ*u* xuldist verily wetyn what peyn it is for to forbere

me / & how swet it is for to fele me / & þ*at* þ*u* xuldist be þ*e* mor besy

for to sekyn me a ȝen Also dowt*yr* for þ*u* xuldist knowyn what

peyne oþ*er* men han þ*at* wolde felyn me & may not / for þ*er*

is many a man in erth þ*at* yf he had but oo day in al

hys lyue tyme of swech as þ*u* hast many days / he wolde

eu*yr* louyn me þ*e* bett*yr* / & þankyn me for þ*at* oo day And þ*u* maist

not dowt*yr* forberyn me oo day w*yth* owtyn gret peyne /• þ*er*for

dowt*yr* þ*u* hast gret cawse to louyn me ryth wel •/ for it is

for no wrech dowt*yr* / þ*at* I w*yth*drawe su*m* tyme fro þ*e* •’ þ*e* felyng of

g*ra*ce / & þ*e* feruo*w*r of deuocyon •’ / but þ*at* þ*u* xuldist knowyn ryth

wel þ*at* þ*u* maist be no ypocryte / for no wepyng / for no c*ri*yng

for no swetnes / for no deuocyon / for no mynd of myn

passyon ne for non oþ*er* gostly g*ra*ce / þ*at* I ȝeue er send to þ*e*

/ for þ*e*s arn not þ*e* deuelys ȝyft*ys* • but þei arn my gracys

& my ȝyft*ys* • And þ*e*s arn myn owyn special ȝyft*ys* þ*at* I ȝeue

to myn owyn ~~specyal~~ chosyn sowlys / þ*e* whech I knew w*yt*h owtyn

be gynnyng xulde come to g*ra*ce / & dwellyn w*yth* me with//

owtyn endyng •/ for in alle oþ*er* thyng*ys* þ*u* maist ben an ypoc*ri*te

yf þ*u* wilt / þ*at* is to sey / in vndirstandyng / in many bed*ys* byddyng /

in gret fastyng / in gret penawnce doyng / w*yth* owtyn forth /

þ*at* men may se it •/ er in gret almes ded*ys* doyng / w*yth* þin hand*ys*

/ er in good word*ys* spekyng w*yth* þ*i* mowth / In alle þ*e*s dowt*y*r þ*u*

maist ben an ypoc*ri*te yf þ*u* wilte And þ*u* maist also don he*m*

wel & holily yf þ*u* wilt þ*i* selfe •• lo dowt*yr* I haue ȝoue þ*e* swech

a lofe þ*a*t þ*u* xalt non ypoc*ri*te be þ*er*in And dowt*yr* þ*u* xalt neu*yr*

lesyn tyme whil þ*u* art ocupiid þ*e*rin •/ for ho so thynkyth wel

he may not synnyn for þ*e* tyme / & þe deuyl knowith not

þ*e* holy thowt*ys* þ*a*t I ȝeue þ*e* • ne no man in erde know*yth* • how //

**f. 100r**

wel & holily þ*u* art ocupiid w*yth* me [ ne þ*i* self can not tellyn þ*e*

gret grace & goodnes þ*at* þ*u* felist in me And þ*er*for dowt*yr* þ*u* be//

gilyst boþ*e* þe deuyl & þe worlde w*yth* þ*i*n holy thowt*ys* • And it is

ryth gret foly to þe pepil of þe worlde / for to demyn þ*i*n hert

þ*at* no man may knowyn but god a lone / & þ*er*for dowt*yr* I telle

þ*e* trewly þ*u* hast as gret cawse to enioyin / & ben mery in þ*i*

sowle •/ as ^ lady er maydyn in þ*i*s world / My lofe is so mech

to þ*e* þ*at* I may not drawyn it fro þ*e* •/ for dowt*yr* þ*er* may non hert

thynke / ne tunge telle / þ*e* gret loue þ*at* I haue to þe And þ*at* I

take witnes of my blissyd modyr / of myn holy Awngelys / & of alle

þ*e* seynt*ys* in heuyn / for þei alle worschep me for þ*i* lofe in heuy*n*

& so schal I ben worschepyd in erth for þ*i* loue dowt*y*r /• for I wyl

haue þ*e* g*ra*ce þ*at* I haue schewyd to þe in erth knowyn to þ*e* worlde /

/ þ*at* þe pepil may wonderyn in my goodnes / & m*e*rueylyn of my

gret goodnes þ*at* I haue schewyd to þ*e* / þ*at* hast ben synful & be

cawse þ*at* I haue be so g*ra*cyows & m*er*cyful to þe •/ þei þ*at* ben in þ*e*

worlde xal not dispeyrin be þei neu*yr* so synful for þei may

han m*er*cy & g*ra*ce ȝyf þei wil hem self .;. deo gra*cia*s :~

**O**N a tyme as þ*e* sayd creatur was knelyng be forn an

Awter of þ*e* cros / & seying on an oryson / hir eyne wer

eu*yr* to gedirward as þow sche xulde a slept / & at þ*e*

last sche myth not chesyn sche fel in a lityl slomeryng / & a

non aperyd verily to hir syght an Awngel / al clothyd in //

White / as mech as it had ben a lityl childe / beryng an howge

boke be forn hym / þa*n* seyd þe creatur to þ*e* childe/ er ellys

to þe Awngel • A sche seyd • þ*i*s is þe boke of lyfe • And sche saw

in þe boke þ*e* t*ri*nite / & al in gold / þa*n* seyd sche to þ*e* childe • Wher

is my name / þe childe answeryd & seyd • her is þ*i* name at

þe t*ri*nyte foot wretyn / & þ*er*w*yth* he was a go / sche wist not how

And a non aft*yr* owr lord Ih*es*u crist spak vn to hir & seyde

Dowt*yr* loke þ*at* þ*u* be now trewe & stedfast / & haue a good feith

for þ*i* name is wretyn in heuyn in þe boke of lyfe • And þ*i*s

was an Awngel þ*at* ȝaf þe comfort • And þ*er*for dowt*y*r þ*u* must

be ryth mery / for I am ryth besy boþ*e* for none & aft*yr* none

to drawe þ*i*n hert in to myn hert / for þ*u* xuldist kepyn þ*i* //

**f. 100v**

mende al to gedyr on me / & xal most encresyn þ*i* loue to god •7/

for dowt*yr* • ȝyf þ*u* wilt drawyn aft*yr* godd*ys* cownsel / þ*u* maist not

don a mys / for godd*ys* cownsel is to be meke • pacient • in cha//

rite & in chastite • An oþ*er* tyme as þ*e* creatur lay in hir co*n*te*m*p

placyon in a chapel of owr lady / hir mynde was ~~g~~ ocupiid

in þ*e* passyon of owr lord Ih*es*u crist / & hyr thowt verily / þ*at* / he

saw owr lord aperyn to hir gostly syght in hys manhod with

hys wownd*ys* bledyng • as fresch as þow he had ben scorgyd

be forn hir / & þa*n* sche wept & cryid w*yth* alle þ*e* myghtys of hir

body / for ȝyf hir sorwe wer gret beforn þ*i*s gostly syght / ȝet

it was wel grettar aft*yr* • þa*n* it was be forn / & hir loue was

mor encresyd to owr lord ward / &þa*n* had sche gret wondyr

þ*at* owr lord wolde be comyn man / & suffyr so greuows pe//

ynys for hir þ*at* was so vnkynde a creatur to hym • An oþ*er*

tyme as sche was in a chirch of Seynt Margarete in þ*e*

qwer / beyng in gret swetnes & deuocyon w*yth* gret plente

of teerys / sche askyd owr lord Ih*es*u crist how sche myght

best plesyn hym / & he answeryd to hyr sowle • seying •7

Dowt*yr* haue mynde of þ*i* wykkydnes /& thynk on my good//

nes •/ þan sche p*re*yd many tymys and oftyn þes wordys

lord for thy gret goodnes •’ / haue m*er*cy on al my wykkydnes

As wistly as I was neu*yr* so wykkyd •’/ as þ*u* art good / ne neu*yr*

may be thow I wolde / for þ*u* art so good þ*at* þ*u* mayst no bett*yr*

be / & þ*er*for it is gret wondyr / þ*at* eu*yr* ony man xulde be depar//

tyd fro þ*e* w*yth* owtyn ende Than as sche lay stille in þ*e* qwer

wepyng & mornyng for hir synnys •/ sodeynly sche was in

a man*e*r of slep / & a non sche saw w*yth* hir gostly eye •’/ owr

lordys body lying be forn hir / & hys heuyd as hir thowt

fast be hir w*yt*h hys blissyd face vpward / þ*e* semeliest man þ*at*

eu*yr* myth be seen er thowt And þa*n* cam on w*yth* a baselard

knyfe to hir syght / & kytt þ*a*t p*re*cyows body al on long in þ*e*

brest • And a non sche wept wondyr sor hauyng more

mynde pite & co*m*passyon of þ*e* passyon of owr lord Ih*es*u c*ri*st •’

**f. 101r**

þan sche had beforn / & so eu*er*y day encresyd hir mynde & hir lofe

to owr lord / blissyd mote he ben / & þ*e* mor þ*at* hir loue encresyd / þ*e*

mor was hir sorwe for synne of þ*e* pepil [ An oþ*er* tyme þ*e* seyd

creatur beyng in a chapel of owr lady sor wepyng in þ*e*

mynde of owr lord*ys* passyon / & swech oþ*er* g*ra*cys & goodnes as

owr lord ministryd ^to hir mynde •/ & sodeynly sche wist not

how / sone sche was in a man*er* of slep & a non in þ*e* syght

of hir sowle sche sey owr lord standyng ryght up ou*yr* hir

so ner þat hir thowt sche toke hys toos in hir hand &

felt hem •/ & to hir felyng it weryn as it had ben very flesch

& bon / & þa*n* sche thankyd god of al •7/ for thorw þes gostly syt*ys*

hir affeccyon was al drawyn in to þ*e* manhod of c*ri*st / & in

to þ*e* mynde of hys passyon / vn to þ*at* tyme þ*at* it plesyd owr

lord to ȝeuyn hir vndirstondyng [ of hys i*n* vndirstondabyl godhed /

as is wretyn be forn •/ þes man*er* of visyons & felyng*ys* sche had

sone aft*yr* hir co*n*u*er*syon whan sche was fully set & p*ur*posyd to

s*er*uyn god w*yth* al hir hert in to hir power / & had fully left

þ*e* worlde / & kept þe chirche boþ*e* for none & aft*yr* none / & most

specialy in lent tyme whan sche w*yth* gret instawns & mech

p*re*yer had leue of hir husbond to leuyn chast & clene /• & dede

gret bodily penawns / er sche went to Ier*usa*l*e*m •7/ but aftyrward*ys*

whan hir husbond & sche w*yth* on assent / had mad a vow of cha//

stite as is be forn wretyn / & sche had ben at Rome and

Ier*usa*l*e*m / & suffyrd mech despite & repref for hir wepyng

& hir c*ri*yng /• owr lord of hys hy m*er*cy drow hir affeccyon in

to hys godhed / & þ*at* was mor feruent in lofe & desyr & mor

sotyl in vndirstondyng / þa*n* was þ*e* manhod And neu*yr* þ*e* lesse

þ*e* fyr of loue encresyd in hir / & hir vndirstandyng was

mor illumynyd & hir deuocyon mor feruent þa*n* it was

be for •/ whyl sche had hir meditacyon & hir co*n*templacyon

only in hys manhod •/ ȝet had sche not þ*at* man*er* of werkyng

in crying as sche had be for / but it was mor sotyl & mor

softe & mor esy to hir spiryt to beryn / & plentyuows in

teerys as eu*yr* it was be forn [• An oþ*e*r tyme as þ*i*s creatur //

**f. 101v**

was in an hows of þe frer p*re*chowrys w*yth* inne a chapel of owr //

lady • stondyng in hir p*re*yerys / hir ey led*ys* went a lityl to gedyr

w*yth* a man*er* of slep / & sodeynly sche sey hir thowt / owr lady in

þ*e* fayrest syght þ*at* eu*y*r sche say / holdyng a fayr white kerche

in hir hand / & seying to hir / Dowt*yr* wilt þ*u* se my sone & a

non forth w*yth* sche say owr lady han hyr blissyd sone in

hir hand*ys* / & swathyd hym ful lytely in þe white kerche

þ*at* sche myth wel be holdyn how sche dede / þe creatur had

þan a newe gostly Ioye / & a newe gostly co*m*fort / wheche

was so m*er*uelyows þ*at* sche cowde neu*yr* tellyn it as sche //

felt it .;.

**O**N a tyme owre lord spak to þ*e* sayd creatur whan

it plesyd hym / seying to hyr gostly vndirstondyng

Dowt*yr* for as ~~meche~~ many tymys as þ*u* hast receyuyd

þ*e* blissyd Sacrament of þe Awter w*yth* many holy thowt*ys* mo

þan þ*u* canst rehersyn / for so many tymys xalt þ*u* be rewar//

dyd in heuyn w*yth* newe Ioyis & new co*m*fort*ys* And dowt*yr* in //

heuyn xal it be knowyn to þ*e* •/ how many days þ*u* hast had

of hy co*n*templacyon / þorw my ȝyft in erth •/ And of alle þ*at*

it so be / þ*at* it arn my ȝyft*ys* & my g*ra*cys whech I haue ȝouyn

þe / ȝet xal þ*u* han þ*e* same g*ra*ce & reward in heuyn as ȝyf

it weryn of thyn owyn m*er*yt*ys* / for frely I haue ȝouyn hem

to þ*e* •/ but hyly I thanke þ*e* dowt*y*r þ*at* þ*u* hast suffyrd me to w*er*kyn

my wil in þ*e* / & þ*at* þ*u* woldist latyn me be so homly w*yth* þ*e* •/ ffor

in no thyng dowt*yr* þ*at* þ*u* myghtyst do in erth / þ*u* myghtyst no

bett*yr* plesyn me þa*n* suffyrn me speke to þ*e* in þ*i* sowle / for þ*at*

tyme þ*u* vndirstondyst my wyl / & I vndirstond þ*i* wyl And

also dowt*y*r þ*u* clepist my modyr for to comyn in to þ*i* sowle

& takyn me in hir armys / & leyn me to hir brest*ys* & ȝeuyn

me sokyn / Also dowt*yr* I knowe þ*e* holy thowt*ys* & þ*e* good desyrys

þ*at* þ*u* hast / wha*n* þ*u* receyuyst me & þ*e* good charite þ*a*t þ*u* hast

to me / in þ*e* tyme þ*at* þ*u* receyuyst my p*re*cyows body in to þi

sowle • And also how þ*u* clepist Mary Mawdelyn in to þ*i* sowle

to wolcomyn me / for dowt*yr* I wot wel a now what þu //

**f. 102r**

thynkyst •/ þ*u* thynkyst þ*at* sche is worthiest in þ*i* sowle / & most þ*u* trustyst

in hir p*re*yerys / next my Modyr / & so þ*u* maist ryth wel dowt*yr* / for

sche is a ryth gret mene to me for þ*e* in þ*e* blysse of heuyn / & su*m*//

tyme dowt*yr* þ*u* thynkyst þ*i* sowle so large & so wyde / þ*at* þ*u* clepist

al þ*e* cowrt of heuyn in to þ*i* sowle / for to wolcomyn me / I

wot ryth wel dowt*yr* what þu seist •’/ comyth alle xii Apostelys /

þ*at* wer so wel belouyd of god in erde / & receyuyth ȝo*wr* lord in my

sowle • Also þ*u* p*re*yist Kateryn Margarete & alle holy virginys /

to wolcomyn me in þ*i* sowle • And þa*n* þ*u* p*re*yist my blissyd mod*yr*

Mary Mawdelyn / alle Apostelys / Martirys / co*n*fessowrys •/ Kat*er*yne

Margaret / & alle holy virginys / ~~to wolcomyn me in þ~~*~~i~~* ~~sowle~~

þ*at* þei xulde arayn þ*e* chawmbre of þ*i* sowle / w*yth* many fayr

flowerys & w*yth* many swete spicys / þ*at* I myth restyn þ*er*in • fferþ*er*//

mor þ*u* thynkist su*m*tyme dowt*yr* / as þow þ*u* haddist a cuschyn

of gold An oþ*er* of red veluet þ*e* thryd of white sylke in thy

sowle And þ*u* thynkist þ*at* my fadyr sittyth on þ*e* cuschyn of

golde / for to hym is a propyrd myght / & power /• And þ*u* thyn//

kist þ*at* I þ*e* secu*n*de p*e*rsone þ*i* loue & þ*i* Ioy / sytte on þ*e* red cuschyn

of veluet / for on me is al þ*i* thowte be cawse I bowt þ*e* so der

& þ*u* thynkyst þ*at* þ*u* kanst neu*yr* a qwityn me þ*e* lofe / þ*at* I haue

schewyd þ*e* •/ þei þ*u* wer slayn a thowsend tymys on þe day

ȝyf it wer possibyl for my lof •/ thus þ*u* thynkist dowt*yr* in þ*i*

sowle / þ*at* I am worthy to syttyn on a red cuschyn in reme//

morawns of þ*e* red blood þ*at* I schad for þ*e* •/ Mor ou*yr* þ*u* þ*i*nkist

þ*at* þ*e* holy gost sittyth on a white cuschyn •/ for þ*u* thynkist þ*a*t

he is ful of lofe & clennesse & þ*er*for it semyth hym to sittyn

on a white cuschyn •/ for he is ȝeuar of alle holy thowtys

& chastite And ȝet I wot wel I now dowt*y*r þ*at* þ*u* thynkyst þ*u*

maist not worschepyn þ*e* fadyr / but þ*u* worschep þ*e* sone •/

ne þ*u* may not worschep þ*e* sone • but þ*u* worschep þe holy //

gost / And also þ*u* thynkyst su*m*tyme dowt*yr* þ*at* þ*e* fadyr is al

myghty & al witty & al g*ra*ce & goodnes / & þ*u* thynkyst þ*e* same

of þe sone / þ*at* he is al myghty & al witty & al g*ra*ce & goodnes

And þ*u* thynkyst þ*at* þ*e* holy gost hath þ*e* same p*r*opirteys euyn w*yth* //

**f. 102v**

/ þe fadyr & þe sone / p*ro*cedyng of hem bothyn / Also þ*u* thynkyst þ*a*t eche

of þ*e* • iii • p*er*sonys in t*ri*nite / hath þ*at* oþ*er* hath in her godhed / & so þ*u*

beleuyst verily dowt*yr* in thy sowle / þ*at* þ*e*r be iii • dyuers p*er*sonys

& oo god in substawnce /& þ*at* eche know*yth* þ*at* oþ*er* know*yth* /& ech may

þ*at* oþ*er* may /& eche wil þ*at* oþ*er* wil / And dowt*yr* þ*i*s is a very feith

& a ryght feyth / And þ*i*s feith hast þ*u* only of my ȝyfte

And þerfor dowt*yr* yf þ*u* wilt be thynk þ*e* wel þ*u* hast gret

cawse to louyn me ryth wel / & to ȝeuyn me al holy þ*i*n

hert /• þ*at* I may fully restyn þ*er*in / as I wil my self • ffor ȝyf

þ*u* suffyr me dowt*yr* to restyn in þ*i* sowle in erthe / beleue

it ryght wel / þ*at* þ*u* schalt restyn w*yth* me in heuyn w*yth* owtyn

ende And þ*er*for dowt*yr* haue þ*u* no wondyr / þow þ*u* wepe sor wha*n*

þ*u* art howselyd & receyuyst my blissyd body / in forme of breed /

for þ*u* p*r*eyist to me a forn er þ*u* be howselyd / seying to me in

thy mende As wistly lord as þ*u* louyst me / make me clene

fro al synne / & ȝeue me g*ra*ce to receyue þ*i* p*re*cyows body //

worthily w*yth* al man*er* of worschep & reu*er*ens / & dowt*yr* wete þ*u*

wel I her þ*i* p*re*yer / for a bett*yr* word maist þ*u* not sey to my

lykyng / þa*n* as wostly as I loue þ*e* •/ for þa*n* I fulfille my g*ra*ce

in þe & ȝeue þe many an holy thowt / it is vnpossibyl to þ*e*

tellyn hem alle • And for þ*e* gret homlynes þ*at* I schewe to þ*e* þ*at*

tyme / þ*at* þ*u* art mekyl þe boldar to askyn me g*ra*ce for þ*i* selfe /

for þin husbond / & for þ*i* childryn / & þ*u* makyst eu*er*y cristen

man & woman þ*i* childe in þ*i* sowle / for þ*e* tyme / & woldist

han as meche g*ra*ce for hem as for þin owyn childeryn •7 //

Also þ*u* askyst m*er*cy for thyn husbonde / & þ*u* thynkyst þ*at* þ*u* art

meche beholdyn to me / þ*at* I haue ȝouyn þ*e* swech a man þ*at*

wolde suffryn þ*e* leuyn chast / he beyng on lyue / & in good

hele of body / forsoþ*e* dowt*yr* þ*u* thynkist ful trewe / & þ*er*fore

hast þ*u* gret cawse to louyn me ryth wel • Dowt*yr* ȝyf þ*u* knew

how many wifys þ*er* arn in þ*i*s worlde / þ*at* wolde louyn me

& s*er*uyn me ryth wel & dewly / ȝyf þ*e*i myght be as frely

fro her husbond*ys* • as þ*u* art fro thyn •/ þ*u* woldist seyn þ*at* þ*u* wer //

**f. 103r**

ryght meche beheldyn on to me / & ȝet ar þei putt fro her wyl &

suffyr ful gret peyne / & þ*er*for xal þei haue ryght gret reward

in heuyn / for I receyue eu*er*y good wyl as for dede / Su*m* tyme

dowt*yr* I make þe to haue gret sorwe for þ*i* gostly fadyrs synnys /

in special þ*at* ~~þ~~*~~u~~* he xulde haue as ful forȝeuenes of hys synnys /

as þ*u* woldist haue of thyn And su*m*tyme whan þ*u* receyuyst þ*e*

p*re*cyows sac*ra*ment I make þ*e* to p*re*y for thy gostly fadyr on þ*i*s

wyse / þ*at* as many men & women myth be t*ur*nyd be hys p*re*chyng /

as þ*u* woldist þ*at* wer t*ur*nyd be þ*e* teerys of thyn eyne / & þ*at* myn

holy wordys myght sattelyn / as sor in her hert*ys* / as þ*u* woldist

þ*at* þei schulde sattelyn in thyn hert • And also þ*u* askyst þ*e*

same g*ra*ce for alle good men þ*at* p*re*chyn my word in erth / þ*at*

þei myght p*ro*fityn to alle resonabyl creaturys •/ & oftyn

tymys þ*at* day þ*at* þ*u* receyuyst my p*re*cyows body •/ þ*u* askyst

g*ra*ce & m*er*cy for alle þ*i* frend*ys* / & for alle þ*i*n enmyis / þ*at* eu*yr* dede

þ*e* schame er repref •/ eyþ*yr* scornyd þ*e* er iapyd mokyd þ*e* / for þ*e* g*ra*ce þ*at*

I werke in þ*e* / & for al þ*i*s world boþ*e* ȝong & elde w*yth* many

teerys sore wepyng & sobbyng /• þ*u* hast suffyrd mech schame

& meche repref / & þ*er*for xalt þ*u* han ful mech blys i*n* heuyn /

Dowt*yr* be not aschamyd to receyuyn my g*ra*ce whan I wil

ȝeue*n* it þ*e* •/ for I schal not ben a schamyd of þ*e* / þ*at* þ*u* xalt ben

receyuyd in to þe blys of heuyn / þ*er* to be rewardyd for

eu*er*y good thowt / for eu*er*y good word / & for eu*er*y good dede / &

for eu*er*y day of co*n*templacyon / & for alle good desyrys

þ*at* þ*u* hast had her in þ*i*s world / w*yth* me eu*yr*lestyngly / as my

derworthy derlyng •/ as my blissyd spowse / & as myn holy

wife • And þ*er*for drede þ*e* not dowt*yr* / thow þ*e* pepyl wondyr

why þ*u* wepist so sor whan þ*u* receyuyst me / for ȝyf þei

knew what g*ra*ce I putte in þ*e* þ*at* tyme •/ þei xulde raþ*ar* wondyr

þ*at* þ*i*n hert brost not a sundyr •/ & so it xulde / ȝyf I mesuryd

not þ*at* g*ra*ce my self •/ but þ*u* seest wel dowt*yr* þi self þ*at* whan

þ*u* hast receyuid me in to thy sowle / þ*u* art in pees & in

qwyete & sobbist no lengar •/ & þ*er*of þ*e* pepil hath gret //

**f. 103v**

wondyr / but it thar no wondyr be to þ*e* / for þ*u* wost wel þ*at* I far

lyke an husbond ^• þ*at* schulde weddyn a wyfe what tyme þ*at* //

he had weddyd hir hym thynkyth þ*at* he is sekyr a now of hir / &

þ*at* no man xal partyn hem a sundyr •/ for þa*n* dowt*yr* may þei

gon to bedde to gedyr w*yth* owtyn any schame er dred of þ*e*

pepil / & slepyn in rest & pees ȝyf þei wil And th*us* dowt*yr*

it farith be twix þ*e* & me / for þ*u* hast eu*er*y weke specialy on

þ*e* su*n*day gret feer & drede in thy sowle / how þ*u* maist best

be sekyr of my lofe / & w*yth* gret reu*er*ens & holy drede / how þ*u*

maist best receyuyn me to þ*e* saluacyon of thy sowle /

w*yth* al man*er* of mekenes • lownes • & charite / as any lady in þ*i*s

werld is besy to receyue hir husbond whan he comyth hom

& hath be long fro hir •/ My derworthy dowt*yr* • I thank þ*e* hily

for alle men þ*at* þ*u* hast kept seke in my name / & for al þ*e*

goodnes & s*er*uyse þ*at* þ*u* hast don to hem • in any degre / for

þ*u* schalt hauyn þ*e* same mede w*yth* me in heuyn / as þow þ*u*

haddist kept myn owyn self whil I was her in erde Also

dowt*yr* I thanke þ*e* for as many tymys as þ*u* hast bathyd me

in þ*i* sowle at hom in þ*i* chambr*e* / as þow I had be þ*er* p*re*sent

in my manhod / for I knowe wel dowt*yr* alle þ*e* holy thowt*ys*

þ*at* þ*u* hast schewyd to me in þ*i* mende And also dowt*yr* • I thank

þ*e* for alle þ*e* tymys þ*at* þ*u* hast herberwyd me & my blissyd

gostly modyr in þ*i* bed / for þes & for alle oþ*er* good thowt*ys* & good

ded*ys* • þ*at* þ*u* hast thowt in my name / & wrowt for my lofe

/ þ*u* xalt haue w*yth* me & w*yth* my modyr w*yth* myn holy Awngel*ys*

w*yth* myn apostelys w*yth* myn Martirys • Confessowris and //

virginys / & w*yth* alle myn holy seynt*ys* • al man*er* Ioye & blysse

lestyng w*yth*owtyn ende .;. Ame*n* •

**T**he sayd creatur lay ful stille in þ*e* chirch hery*n*g

& vndirstondyng þ*i*s swet dalyawnce in hir sow//

le / as clerly as on frende xulde spekyn to an oþ*er*

And whan sche herd þ*e* gret behest*ys* þat owr lord Ih*es*u crist be//

hite hir / þa*n* sche thankyd hy*m* w*yth* gret wepyng*y*s & sobbyng*ys*

**f. 104r**

& w*yth* many holy & reuerent thowt*ys* / seying in hir mende / lord Ih*es*u

blissyd mote þ*u* be / for þ*i*s deseruyd I neu*yr* of þe / but I wolde I //

wer in þ*at* place þ*er* I xulde neu*yr* displese þe / fro þ*i*s tyme for//

ward •/ w*yt*h swech man*er* of thowt*ys* & many mo / þan I cowde eu*yr*

writyn sche worschepyd & m*a*gnifyed owr lord Ih*es*u c*ri*st / for

hys holy visitacyon & hys comfort / And in swech man*er*

visitacyons & holy co*n*templacyonis / as arn beforn wretyn

mech mor sotyl / & mor hy w*yth*owtyn co*m*parison / þa*n* be wrety*n* /

þ*e* sayd creatur had co*n*tinuyd hir lyfe / þorw þ*e* p*re*seruyng of

owr sauyowr crist Ih*es*u / mor þa*n* xxv ȝer •/ Whan þ*i*s tret*ys*

was wretyn weke be weke / & day be day / les þa*n* sche wer

ocupiid w*yth* seke folke / er ellys wer lettyd / w*yth* oþ*er* nedful occupasyon

/ as was necessary vn to hir / er to hir euyn crystyn •/ þa*n* it was

w*yth*drawyn su*m* tyme •/ for it wil be had but in gret qwyet

of sowle thorw long excersyse •7/ Of þ*i*s man*er* speche and

dalyawnce sche was mad mythy & strong in þ*e* lofe of owr

lord / & gretly stabelyd in hir feith / & encresyd in mekenes /

& charite / w*yth* oþ*er* good vertuys / & sche stabely & stedfastly

beleuyd / þ*at* it was god þ*at* spak in hir sowle / & non euyl

spiryt •/ for in hys speche sche had most strength & most co*m*fort

& most encresyng of vertu blissyd be god • Dyuers tymys

whan þe creatur was so seke þ*at* sche wend to a ben ded •/ &

oþ*er* folke wende þe same / it was answeryd in hir sowle þ*at*

sche xulde not deyin / but sche xulde leuyn & far wel / &

so sche dede • Su*m* tyme owr lady spak to hir & co*m*fortyd hir

in hir sekenes / Su*m*tyme seynt Petyr / er seynt powle / Su*m*//

tyme seynt Mary Mawdelyn •/ seynt kateryne / seynt Mar//

garet / er what seynt in heuyn þ*at* sche cowde thynke on /

thorw þ*e* wil & sufferawns of god •/ þei spokyn to þ*e* vndir//

stondyng of hir sowle / & enformyd hir how sche xulde

louyn god / & how sche xulde best plesyn hym / & answeryd

to what þ*at* sche wolde askyn of hem / & sche cowde vndirstond

be her man*er* of dalyawns whech of hem it was þ*at* spak vn //

**f. 104v**

to hir & comfortyd hir / Owr lord of hys hy m*er*cy visityd hir so mech

& so plenteuowsly w*yth* hys holy spechys & hys holy dalyawnce / þ*at*

sche wist not many tymys how þe day went / sche supposyd su*m*

tyme of • v • owrys er vi • owrys it had not ben þe space of an

owr • It was so swet & so deuowt / þ*at* it ferd as sche had ben in

an heuyn Sche thowt neu*y*r long þ*er*of / ne sche was neu*yr* irke

þ*er*of / þe tyme went a wey sche wist not how Sche had leu*ar*

a s*er*uyd god ȝyf sche myght a leuyd so long / an hundryd ȝer

in þ*i*s man*er* of lyfe / þan oo day as sche be gan fyrst • And

oftyn tymys sche seyd to owr lord Ih*es*u • A lord Ih*es*u syn it is

so swet to wepyn for þ*i* lofe in erth / I wote wel it xal

be ryght Ioyful to be w*yth* þ*e* in heuyn •/ þ*er*for lord I p*re*y þ*e* late

me neu*yr* han oþ*er* Ioy in erthe but mornyng & wepyng for

thy lofe •/ for me thynkith lord þow I wer in helle ȝyf I //

myth wepyn þ*er* & mornyn for þ*i* lofe / as I do her •/ helle xuld

not noyin me / but it xulde be a man*er* of heuyn •/ for thy

lofe puttyth a wey al man*er* of drede of owr gostly enmye

/ for I had leu*ar* ben þ*er* as long as þ*u* woldist & plesyn þ*e* •/ þa*n*

ben in þ*i*s worlde & displesyn þ*e* •/ þ*er*for lord as þ*u* wilt so

so mote it be .;.

**W**han þ*i*s booke was first in wrytyng þe sayd creatur

was mor at hom in hir chambr*e* w*yth* hir writer / &

seyd fewer bed*ys* / for sped of wrytyng þa*n* sche had

don ȝerys be forn / & wha*n* sche cam to chirche & xulde hery*n*

messe p*ur*posyng to seyn hir mateyns • & swech oþ*er* deuocyons

as sche had vsyd a for tyme / hir hert was drawyn a wey

fro þ*e* seying & set mech on meditacyon Sche beyng aferd

of displesawns of owr lord •/ he seyd to hir sowle • drede þ*e*

not dowt*yr* / for as many bed*ys* as þ*u* woldist seyin I accepte

hem as þow þ*u* seydist hem / & þ*i* stody þ*at* þ*u* stodiist • for to do

writyn þ*e* grace þ*at* I haue schewyd to þ*e* • plesith me ryght

meche & he þ*at* writith boþ*e* • ffor þow ȝe wer in þ*e* chirche

& wept bothyn to gedyr as sore as eu*yr* þ*u* dedist /• ȝet xulde

ȝe not plesyn me mor •/ þa*n* ȝe don w*yth* ȝo*wr* writyng • ffor //

**f. 105r**

dowt*yr* ^be þ*i*s boke many a man xal be t*ur*nyd to me & beleuyn þ*er* in •7

/ dowt*yr* wher is a bett*yr* p*re*yer be thyn owyn reson / þa*n* to p*re*yin to me

w*yth* þin hert er thyn thowt / Dowt*yr* wha*n* þ*u* p*re*yist be thowt þ*u* vndir

stondist þ*i* selfe what þ*u* askyst of me / & þ*u* vndirstondist also what

I sey to þ*e* / & þ*u* vndirstondist what I behote þ*e* / to þ*e* & to þ*i*n / & to

alle þ*i* gostly fadyrs / And as for Maist*yr* Robert þ*i* co*n*fesso*wr* • I haue

grawntyd þ*e* þ*at* þ*u* hast desiryd / & he xulde han halfe thy teerys

& half þ*e* good werkys / þ*at* I haue wrowt in þ*e* / þ*er*for he schal

trewly be rewardyd for thy wepyng / as thow he had wept

hym selfe / & beleue wel dowt*yr* / þ*at* ȝe xal be ful mery in

heuyn to gedyr at þ*e* last / And xal blyssyn þ*e* tyme þ*at* eu*yr*

ȝowr on knew ȝo*wr* oþ*er* • And dowt*yr* þ*u* xalt blissyn me w*yth*

owtyn ende / þ*at* eu*yr* I ȝaf þ*e* so trewe a gostly fadyr / for þow

he hath be scharp to þ*e* su*m* tyme / it hath ben gretly to thy

p*ro*fyte / for þ*u* woldist ellys an had to gret affeccyon to hys p*er*sone

& wha*n* he was scharp to þ*e* / þa*n* þ*u* ronne w*yth* al thy mynde to me /

seying • lord þ*er* is no trost but in þ*e* alone / & þa*n* þ*u* crydist to

me w*yth* al þ*i*n hert •/ lord for þ*i* wownd*y*s smerte • drawe alle

my lofe • in to thyn hert / & dowt*yr* so haue I do • Thow thyn

kyst oftyn tymys þ*at* I haue do ryght meche for þe / & þ*u* //

thynkyst þ*at* it is a gret myracle þ*at* I haue drawyn al/thyn

affeccyon to me / for su*m* tyme þ*u* wer so affectyd to su*m* syn//

guler p*er*sone / þ*at* þ*u* wendist þ*at* tyme / it had ben in a maner

inpossibyl • to a w*yth*drawyn thyn affeccyon fro hym • And

sithyn þ*u* hast desyryd ȝyf it had plesyd me þ*at* þ*e* same //

p*er*sone xulde a forsakyn þ*e* for my lofe / for ȝyf he had

not supportyd þ*e* / fewe men wolde a sett any p*ri*se by þ*e*

as þe semyd •/ And þ*u* thowtist yf he had a forsakyn þ*e* •/ it

had be þ*e* grettest repref þ*at* eu*yr* cam to þ*e* / as a ȝens þ*e* pepil

/ & þ*er*for þ*u* woldist a suffyrd þ*at* repref w*yt*h good wil for my

lofe / yf it had lykyd me • And þ*us* w*yth* swech dolful thowt*ys*

þ*u* encresyst þ*i* lofe to me ward / & þ*er*for dowt*y*r I receyue þ*i*

desirys as yf þ*e*i wer don in dede •/ & I knowe ryth wel þ*at*

þ*u* hast ryth trewe loue to þ*at* same p*er*sone / & I haue ofty*n* //

**f. 105v**

seyd to þ*e* / þ*at* he xulde be ryth fawyn to louyn þ*e* / And þ*at* he xulde bele//

uyn it is god þ*at* spekith in þ*e* & no deuyl • Also dowt*yr* þ*at* p*er*sone hath

plesyd me ryth wel / for he hath oftyn in hys s*er*mownys excusyd

thy wepyng & þ*i* crying And so hath Maystyr Aleyn don bothyn

And þ*er*for þei schal haue ful gret mede in heuyn Dowt*yr* I haue

telde þ*e* many tymys þ*at* I xulde maynteyn þ*i* wepyng & thy

crying be s*er*mownys & p*re*chyng • Also dowt*yr* I telle þ*e* þ*at* Maist*y*r

Robert þ*i* gostly fadyr plesyth me ful meche whan he byddyth

þ*e* beleuyn þ*at* I loue þ*e* / And I knowe wel þ*at* þ*u* hast gret feyth

in hys word*ys* & so þ*u* maist ryth wel / for he wil not flatyr

þ*e* • And also dowt*yr* I am hyly plesyd w*yth* hym for he biddith þ*e*

þ*at* þ*u* xuldist sittyn stille & ȝeuyn thyn hert to meditacyon /

& thynkyn swech holy thowt*ys* as god wyl puttyn in þ*i* mende

And I haue oftyn tymys bodyn þ*e* so my self & ȝet þ*u* wilt

not don þ*er* aft*yr* / but w*yth* meche grutchyng • & ȝet am I not

displesyd w*yt*h þ*e* / for dowt*yr* I haue oftyn seyd on to þ*e* •/ þ*at* wheþ*yr*

þ*u* p*re*yist w*yth* þ*i* mowth / er thynkist w*yth* thyn hert /• Wheþ*yr* þ*u* redist

er herist redyng / I wil be ~~dis~~plesyd w*yth* þ*e* & ȝet dowt*yr* • I telle

þ*e* / yf þ*u* woldist ^beleuyn me • þ*at* thynkyng is þ*e* best for þ*e* & most

xal incresyn thy lofe to me •/ & þ*e* mor homly þ*at* þ*u* suffyr me

to be in þ*i* sowle in erthe / it is worthy & rythful þ*at* I be þ*e*

mor homly w*yth* þ*i* sowle in heuyn And þ*er*for dowt*y*r yf þ*u* wilt

not don aftyr my cownsel •• do aft*yr* þ*e* cownsel of þ*i* gostly

fadyr / for he biddith þ*e* do þ*e* same þ*at* I bidde þ*e* do /• Dowt*yr* whan

þ*i* gostly fadyr seith to þ*e* þ*u* displesyst god / þ*u* leuyst hym //

ryth wel •/ & þa*n* takist þ*u* meche sorwe & gret heuynes &

wepist ful fast tyl þ*u* hast gotyn g*ra*ce a geyn •/ & þa*n* I come

oftyn tymys to þ*e* my self & co*m*fort þ*e* / ffor dowt*yr* I may not

suffyr þ*e* to haue peyne any while • but þ*at* I must do remedy

And þ*er*for dowt*yr* I come to þ*e* & make þ*e* sekyr of my lofe /

& telle þ*e* w*yth* myn owyn mowth •/ þ*at* þ*u* art as sekyr of my

lofe / as god is god / & þ*at* no thyng is so sekyr to þ*e* in erthe

þ*at* þ*u* maist se w*yth* þ*i* bodily eye / & þ*er*for blissyd dowt*yr* loue

hym þ*at* louyth þe / & for ȝete me not dowt*yr* • for I forȝete //